
La revista que tens a les mans representa tan sols la 
part escrita d’un treball profund d’anàlisi i debat. El 
projecte Terra Cremada es basa en la discussió i ela¬ 
boració de textos de manera col·lectiva al voltant de 
problemàtiques concretes que patim tant en la forma 
d’enfrontar-nos al capitalisme com en la de superar-lo. 
Pensem que escriure d’aquesta manera, tot i que pot 
resultar molt farragós, ens possibilita conjugar la teo¬ 
ria i la pràctica alhora que reflexionem i deixem cons¬ 
tància per a altres persones de les conclusions a les que 
hem pogut arribar. Veiem que, generalment, s’acostu¬ 
ma a escriure des de la reflexió individual i molt poc 
des de la reflexió col·lectiva deixant, d’aquesta mane¬ 
ra, molt pocs documents escrits que recullin de forma 
rigorosa els debats que vivim en les nostres assemble¬ 
es; reobrint constantment debats que sempre deixem a 
mitges i caient de manera reiterada en discussions que 
podrien ser solucionades definint un lèxic comú i que 
ens possibilitarien centrar-nos en debats més profunds. 
Nosaltres hem volgut fer aquest esforç conscients que 
aquests textos només poden ser un ajut en la lluita con¬ 


tra l’ordre imperant ja que, com ja vàrem assenyalar al 
primer número: les respostes difícilment ens les ofe¬ 
reixen els llibres, es troben al carrer i al calor de la 
revolta. 

Els nostres pensaments venen condicionats pel llen¬ 
guatge que utilitzem per construir-los. No és d’estra¬ 
nyar que en una societat on al llarg de la historia els as¬ 
sumptes públics han estat reservats als homes, el plu¬ 
ral genèric s’escrigui en masculí, doncs és a ells a qui 
es refereix. Aquesta revista esta escrita enterament en 
femení, som conscients que escriure d’aquesta manera 
elimina aquest fet, però serveix per evidenciar-ho. 

Que la publicació sigui gratuïta no vol dir que no ha¬ 
guem tingut despeses sinó que no volem que els diners 
facin de mediadors entre aquesta i qui vulgui accedir 
a ella. Preferim que sigui la serietat i el compromís 
i no el comerç de les nostres idees el que financi el 
projecte. Si vols col·laborar econòmicament posa’t en 
contacte amb nosaltres. 




Hacer de la lucha un continuo romper con los 
demàs no es algo radical, lo radical y lo subver- 
sivo es construir algo colectivo en un mundo 
que ha sido disenado específicamente para el 
aislamiento, la soledad y el desencanto. 

Pròleg de la Crítica de la 
Internacional Situacionista, Klinamen i 
Comunización 

Pot resultar com a mínim curiós que una pu¬ 
blicació que exerceix l’anàlisi crítica abordi la 
crítica com a tema. Per això, abans de res, convé 
assenyalar a què ens referim exactament amb 
«crítica», i sobretot a què no ens referim. Tot 
i que en alguns moments farem servir aquests 
termes no creiem que la qüestió s’hagi de plan¬ 
tejar com una dicotomia entre crítica construc¬ 
tiva/destructiva, ens sembla molt més encertat 
considerar des d’on i cap a qui s’exerceix aquesta 
crítica. 

Criticar, així, en abstracte, pot voler dir mol¬ 
tes coses com també pot no voler dir res. Estem 
molt acostumades, dins la lògica de les pre¬ 
misses democràtiques, a «participar» amb les 
nostres «lliures opinions» fent crítiques, però 
aquestes només es fan valdré per si mateixes 


dins del propi sistema si són allò que anomenen 
«constructives». El discurs democràtic ha inse¬ 
rit en el fet de criticar l’objectiu de reformar o 
millorar allò que està sent criticat. Pot semblar 
un detall absurd, però des de l’escola fins al car¬ 
rer, quan algú exerceix una crítica s’insisteix en 
la importància que aquesta sigui «constructiva», 
és a dir, que cerqui tant com pugui els aspectes 
positius d’allò que critica per poder-ho «arre¬ 
glar». Amb això no volem dir que haguem de 
carregar-nos l’esperit positiu que tenen aquelles 
crítiques que analitzen els fets per poder millo¬ 
rar aquelles coses que realment ens importen, el 
que volem destacar és que podem no transigir 
amb aquelles situacions o persones que estan 
diametralment oposades a l’assoliment de les 
nostres necessitats i desitjós. Partint d’aquests 
pressupòsits conceptuals, voldríem pregun- 
tar-nos com exercim la crítica en els nostres es¬ 
pais de lluita i entre nosaltres, i debatre sobre la 
necessitat d’aquesta crítica i sobre el seu mal ús, 
des dels grups d’afinitat més petits a gmps més 
grans. També tractarem del problema de la crí¬ 
tica un cop hem decidit allunyar-nos dels focus 
actius de lluita. I d’aquella crítica que fem a les 
que creiem les nostres enemigues.Tot amb l’ob¬ 
jectiu final de ser més efectives i conseqüents 
amb allò que pensem. 

Com a partidàries d’una transformació radi¬ 
cal de la societat des d’una perspectiva antica- 
pitalista i antiautoritària, no ens interessa aquí 
tant tractar l’actual estat de coses —hi ha prou 
publicacions que ho fan de manera més que 
solvent— com les dinàmiques, inèrcies, esculls, 
contradiccions i, per què no, també encerts 
que trobem al nostre costat de la barricada. Es 
aquesta una forma de fer teoria que neix de l’ac¬ 
ció i que no pot sinó abocar a l’acció, a una acció 
millor per tal d’avançar vers els nostres objec¬ 
tius i alhora clarificar-los de manera adequada. 

No contemplem la crítica academitzant que, 
deslligada de les lluites, les examina a fi i 
efecte d’assenyalar els punts febles de la praxi 
revolucionària sense cap més finalitat que la 
demostració de vigor i agudesa intel·lectual. 
Tampoc la crítica ideològica tancada en si 
mateixa sense més interès que acabar afirmant 




Terra Cremada - Número 3 - Setembre del 2012 3 


un cop darrere l’altre les seves pròpies veritats, 
erigint-se en avantguarda amb respostes 
per a tot però perfectament ineficaç a l’hora 
d’enfrontar-se a la realitat —parany al que no 
pocs anarquistes també cauen. 

Pretenem subvertir aquesta realitat, i és cap 
a aquelles que també ho volen a qui adrecem 
les nostres paraules, per a poder trobar-nos i fer 
tant camí juntes com sigui possible. 

Partim de la base que ningú ho tenim tot clar 
en l’absolut. Si algú ho té tot clar, si us plau, 
que ens ho faci saber. Ens movem en un con¬ 
text canviant amb una gran capacitat per rea¬ 
daptar-se i engolir situacions en principi adver¬ 
ses, cosa que ens obliga a plantejar i replantejar 
tàctiques i estratègies contínuament. Sense 
l’existència de l’anàlisi, de la crítica, ens veurí¬ 
em repetint fórmules o discursos fins la sacietat 
amb independència del context on ens movem 
—lloc, gent, moment—, independentment dels 
resultats que estan donant aquestes estratègies. 
Saber generar discursos i transmetre idees, dur a 
terme accions amb una finalitat concreta, queda 
molt allunyat de les concepcions ideologitzades 
que pensen que sols cal seguir un programa es¬ 
tanc i preestablert des de fa un centenar d’anys. 
Els usos de la crítica pretenen efectivament 
observar quines dinàmiques tenim i quins re¬ 
sultats obtenim, per a així poder redreçar les 
nostres passes vers els nostres objectius. Sabent, 
és clar, que la realitat no és pot predir ni el com¬ 
portament de les societats respon a mecanismes 
mesurables científicament. 

Així, tal i com algunes s’aferren a un progra¬ 
ma ja escrit i usen la crítica únicament per a 
defensar-lo i atacar altres postures, d’altres a 
voltes utilitzem la crítica per a poder amagar 
les imperfeccions que, sabem, tenen les nostres 
teories. Intentem fer trontollar l’altra per a in¬ 
tentar reforçar així la nostra fragilitat. Tenir la 
convicció sense caure en el dogmatisme, tenir 
el dubte que ens empeny a la crisi, a la oportu¬ 
nitat, sense degenerar en la paràlisi; sí, això és el 
que busquem. Molts cops no som capaces de 
veure que en els nostres espais de reflexió ens li¬ 
mitem a xerrar des de les nostres individualitats 
—sentint-me atacada si s’invaliden les meves 
teories— en comptes de veure’ns com a parts 
integrants d’una praxi que anem conformant 


conjuntament. Això pot ser degut a que hem 
deixat de tenir ganes de posar res en comú, de 
comunicar, o a un excés d’ego. 

Veiem que és més habitual del desitjable que 
en ser criticades ens posem a la defensiva, ja que 
al veure perillar els nostres fonaments i davant 
del terror de veure’ns a nosaltres mateixes qües¬ 
tionades acabem defensant postures que, de 
vegades, no tenim del tot clares. És necessari 
apuntar que la pèrdua de por a ser interpel·lades 
només es pot donar en espais que generin su¬ 
ficient confiança i on siguem capaces de sentir 
que estem entre companyes i que el que prima 
és l’interès en avançar en un procés revolucio¬ 
nari. Si no ens sentim en un espai de confiança 
on sabem que l’altra persona serà prou sincera 
per fer-se i fer-nos veure on trontollen, també, 
les seves idees, l’empresa deixa de tenir sentit. 

^Quants cops ens ha passat que, tot i veure en 
el decurs d’una assemblea que la nostra postura 
està errada, seguim intentant descobrir on està 
errada la postura de l’altra per invalidar la seva 
també? Amagant els punts febles o els llocs 
foscos on es sustenten les nostres propostes 





4 Terra Cremada - Número 3 - Setembre del 2012 


en comptes de ser transparents, convertint- 
se moltes assemblees en una lluita d’egos 
contraposats. ^Quants cops ens ha passat que en 
una conversa amb suposades amigues marxem 
a casa amb la sensació que hem convençut 
fermament a algú d’alguna cosa que no tenim 
del tot clara i que, per tant, la conversa no ens 
ha servit, a l’hora d’elaborar un ideari compartit, 
de gairebé res?, traslladant els nostres dubtes en 
comptes de la convicció d’on sí i on no la nostra 
postura fa figa. 

En aquest tipus d’espais, amb la gent més 
propera, aquesta actitud defensiva no té cap 
sentit des d’una posició d’honestedat, que és 
la que requereix una lluita revolucionària. De 
cara a construir plegades unes formes de llui¬ 
ta potents i efectives l’ego l’hauríem de deixar 
a casa, tant en emetre com en rebre crítiques. 
La crítica sense intenció d’aportar alguna cosa 
a allò comú només farà que entorpir a la resta 
de companyes; caldrà saber adonar-nos de quan 
això està succeint, sense que això signifiqui evi¬ 
dentment absència de crítica, indulgència i, en 
definitiva, inèrcia. 

Altra cosa són els espais més grans on conflu¬ 
eix gent de procedències i intencions diverses, 
com ara els diferents conflictes existents fruit de 
les retallades socials dels governs o l’anomenat 
moviment 15M, per exemple. En aquests casos 
coincidirem amb grups que cerquen portar la 
lluita al terreny polític o simplement reorientar 
la lluita en consonància amb els seus interes¬ 
sos partidistes. En aquests contextos caldrà no 
poques vegades marcar clarament una línia de 
ruptura entre nosaltres i aquests grups, no per 
reforçar la nostra fragilitat fent-los trontollar 
sinó per garantir l’autonomia d’aquestes lluites 
i que sigui possible que hi seguim participant 
sense renunciar a la nostra sensibilitat i els nos¬ 
tres principis. 

En la preparació d’una vaga general ens po¬ 
dem trobar participant en comitès de vaga de 
barri amb militants de CCOO o bé d’EUiA. 
Aquests militants si no han trencat amb l’anà¬ 
lisi i objectius de les seves organitzacions no 
estaran en aquests espais per a trobar afinitats 
ni tampoc per a participar d’un moviment con¬ 
junt. La seva implicació anirà condicionada 
per l’estratègia de les seves cúpules, no podrem 


saber a què responen les seves propostes i opi¬ 
nions, no podrem saber si són subordinades a 
d’altres estratègies més enllà de les del comitè 
de vaga, no podrem saber si volen que la vaga 
sigui un èxit o bé que la posició de la seva orga¬ 
nització sigui avantatjosa, després de la vaga, de 
cara a possibles negociacions polítiques o sindi¬ 
cals. L’autonomia de l’assemblea seria en aquest 
cas dubtosa. 

La crítica agafa un nou sentit quan som ca¬ 
paces d’advertir una enemiga, és a dir, aquella 
que vol mantenir Ystatu quo o bé que cerca ma¬ 
neres de perfeccionar-lo dificultant així el canvi 
real. Aquella que no té cap intenció de canviar 
l’estructura de la societat; que no vol destruir 
els seus rols, els papers socials que juguem to¬ 
tes nosaltres, mantenint en la posició de domi¬ 
nants a unes i de dominades a altres; mantenint 
els valors i la moral capitalista i la desigual rela¬ 
ció de forces de les diferents classes socials de la 
societat. Quan som capaces d’advertir aquestes 
enemigues en una assemblea o formant part del 
mateix moviment —cosa gens senzilla, perquè 
la realitat és molt complexa, les persones can- 
viants i hi ha certs discursos i idees que cal sa¬ 
ber llegir amb intel·ligència—, la crítica, dèiem, 
agafa un nou sentit, ja que hem identificat que 
l’altra té uns interessos diametralment oposats 
als nostres. No criticarem a les nostres enemi¬ 
gues mirant de convèncer-les —els nostres in¬ 
teressos són antagònics— sinó que mirarem de 
neutralitzar la seva potència analitzant els seus 
punts febles per tal de destruir-les, i deixar les 
seves veritables intencions en evidència davant 
les nostres possibles còmplices. 

En aquests casos saber explicar a les altres 
persones que conformen l’espai heterogeni per 
què dues postures poden ser irreconciliables —i 
amb això desmitificar la idea de consens soci¬ 
al— s’erigeix com una necessitat, una necessitat 
de dissolució entre les parts que no poden ser 
conjugades, una necessitat de distància entre 
postures que no faran res més que dificultar-se 
entre si, una necessitat de ruptura entre aque¬ 
lles que ja no poden caminar plegades i que 
ens permet marcar un límit clar amb l’altra i 
assenyalar-la així com a enemiga. En aquestes 
situacions, la nostra acció hauria de ser intel- 
ligent, no s’ha de deixar portar per impulsos, ha 
de saber que les seves conseqüències impliquen 

una responsabilitat molt gran, i que, per tant, 
no s’ha de precipitar a definir a qualsevol com 
a adversària. 

En un moment com el que vivim actualment, 
on multitud de persones estan polititzant-se, 
on la gent busca els discursos que teixeixin les 
idees que tenen, on les banderes i les ideologies 
no convencen sense més, on la gent és àvida de 
crítica i on, malauradament, el discurs oficial i 
oficiós a través de la ideologia ciutadanista, cívi¬ 
ca i demòcrata s’ha filtrat fins al bell mig de les 
paraules de totes, cal saber llegir molt bé darrere 
les exigències i proclames que criden les nostres 
companyes a les places, a la feina, als barris, a les 
manifestacions i a les assemblees. No conside¬ 
rem enemigues aquelles que pensen diferent a 
nosaltres sinó aquelles que poden, o volen, exer¬ 
cir el poder sobre nosaltres. 

Però tornem als nostres entorns més propers. 
Quan ens distanciem de la lluita sovint és per¬ 
què hem deixat de creure que sigui possible un 
canvi radical en l’ordre actual. Sabem que to¬ 
tes, en un moment o altre, passem per aquests 
trànguls, la qüestió és què en fem d’això: si ho 
vivim com una situació personal, o com una si¬ 
tuació col·lectiva. No és fàcil mantenir-nos al 
peu del canó en tot moment, i això és una cosa 
que ens hauríem de plantejar seriosament. Les 
«cremades» personals, la dificultat de crear-nos 
perspectives de futur, de confiar en quelcom 
que encara desconeixem; en massa moments, 
en viure aquesta minva de confiança des de la 
soledat, acabem reconduint els nostres impul¬ 
sos cap a la justificació, en oposició a les altres, 
de les nostres misèries. 

Això moltes vegades es tradueix en una fu¬ 
gida endavant que censura tot el que s’ha fet 
fins al moment, i que, des de la impotència i el 
desencís, prova d’arrossegar les companyes cap 
a la pròpia frustració. Aquest tipus de negació 
es manifesta moltes vegades en una espiral que 
busca legitimar-se i acaba entorpint les inicia¬ 
tives i propostes de les altres. Alhora és bastant 
comú l’opció d’abandonar tot d’una la lluita un 
cop hem trobat parella «estable» o hem tingut 
alguna filla. Som un moviment condemnat a 
la impossibilitat d’esdevenir intergeneracional? 
Hi ha moments vitals per a la lluita i d’altres per 
«posar seny»? Quan s’és suficientment adulta per 


a perdre l’esperança? Cal cercar formes de lluita 
a mig i llarg termini que puguin integrar tots els 
aspectes i etapes de la nostra vida. 

Necessitem crear espais o moments per ges¬ 
tionar de manera conjunta l’erosió que aquest 
món provoca en els nostres ànims de contesta¬ 
ció, de tal manera que aquelles de nosaltres que 
necessitem «agafar aire» no ens haguem d’apar¬ 
tar massa de la lluita o ens haguem d’enrocar en 
autojustificacions vers la nostre postura. Haurí¬ 
em d’afrontar amb sinceritat i valentia el fet que 
estar al bell mig de la lluita i sortir d’aquesta no 
són dues situacions separades i excloents sinó 
que són parts integrants —i la majoria de cops 
indiscernibles— de la mateixa lluita. 

Com fer perquè algunes d’aquestes situacions 
no es tornin irreversibles i caiguin en l’autore- 
ferencialitat i l’autojustificació? Com fer perquè 
l’energia de la que disposem vagi orientada a 
donar força i no a treure’n? Com adonar-nos 
quan la nostra crítica està entorpint les dinàmi¬ 
ques de les altres sense aportar-nos res? Com 
no caure en l’esquizofrènia de voler convèn¬ 
cer a una altra que té interessos divergents als 
nostres? Com discernir entre què criticar, què 
denunciar i què destruir? Sembla que del que 
es tracta és de saber si la nostra crítica va en 
la direcció de fer que una transformació de la 
realitat sigui efectiva o si, per contra, va en la di¬ 
recció de justificar la sensació que no hi ha res a 
fer de manera conjunta. Si ens posicionem amb 
la primera premissa s’entén que, tal i com hem 
recollit al llarg de l’article, cal ser tan crítiques 
amb les altres com amb nosaltres mateixes i ge¬ 
nerar aquesta crítica cercant el bé col·lectiu, fent 
esforços per generar espais de sinceritat on es 
puguin desenvolupar les opinions entre iguals 
sense por a ser jutjades, però alhora amb la pre¬ 
disposició d’entendre’ns quan s’emetin crítiques 
sobre les nostres idees. I si ens trobem en l’altra 
cara de la moneda, creient que no hi ha sor¬ 
tida a l’acció col·lectiva, donem l’oportunitat a 
aquelles que encara troben energies per seguir 
al peu del canó perquè cerquin estratègies, de la 
mateixa manera que elles hauran de donar-nos 
l’espai perquè nosaltres prenguem distància. La 
convicció i el dubte, com els moments vitals i 
les situacions personals, són inherents a qual¬ 
sevol empresa revolucionària i hauríem de fer 
l’esforç d’integrar-los en aquesta. 



L’oligarquia del Capital s’ha donat per ven¬ 
çuda en el seu intent per semblar tan sols 
democràtica: davant d’aquest panorama que 
ens ha brindat amb els seus descarats ex¬ 
cessos i passió pels diners, o bé per l’exigent 
necessitat de reformulació del capitalisme, a 
una se li fa la boca aigua i alhora el cap un 
embolic. Hem estat els darrers anys parlant 
-o excusant-nos- de la manca d’un context 
propici per protestar als carrers, i va i ara que 
ens trobem amb cinc milions de parades, cent 
polítiques encausades que es presenten a les 
eleccions, una generació nascuda en l’opulèn¬ 
cia endeutada, la banca que cobra i cobra, la 
benzina pels núvols, desastres nuclears i, el 
que és pitjor, la punyetera intuïció de que to¬ 
tes aquestes raons no són les nostres, tot i que 
siguin l’agulló de la protesta de totes aquelles 
que lluiten contra allò que anomenen crisi. 
Així doncs, moltes ens tornem a il·lusionar a 
veure si és aquesta la vegada quan se sembra, 
d’una manera sòlida, la llavor que enderro¬ 
qui aquest imperi -o es reconeix que ja es va 
sembrar bé i es perceben algunes collites-. 
Amb tot això, han anat apareixent lluites amb 
més assiduïtat; en certes ocasions les hem vist 
desfilar per davant nostre sense que els ha¬ 
guem parat massa atenció i, en altres -una 
minoria-, ens hem trobat embolcallades en 
elles. És en aquesta participació, com també 
en la del atropellador i mediàtic moviment 


del 15M, quan sorgeixen molts dels dubtes 
que et regalen els carrers. 

^Com afrontar una lluita on hi participa 
des de gent de diferents cultures polítiques 
fins a gent sense unes idees que «puguem 
encasellar» d’un cop d’ull? ^Com descobrir 
afinitats on hi ha llenguatges, símbols i codis 
diferents? <;Com fer per entendre’ns? <;Com 
evitar ésser una avantguarda dirigent? <;Com 
mantenir-se sempre alerta davant els tripi¬ 
jocs de la classe política i els seus aprenents? 

Algunes experiències ens han demostrat 
com canvia la nostra implicació davant d’una 
lluita -el caire, les eines i fins i tot les aspi¬ 
racions- en funció de les persones que ens 
hi trobem. La simpatia que aquestes desper¬ 
ten en nosaltres ens infereix la força per tenir 
més o menys paciència i voluntat; de la ma¬ 
teixa manera com si es tracta d’una lluita de 
masses o bé d’afinitats, i si el grup que s’orga¬ 
nitza és heterogeni o bé té un denominador 
comú -el fet d’estar afiliades a un sindicat o 
ser veïnes del barri que es coneixen de tota la 
vida-, també determinarà la manera com ens 
hi apropem. El tipus d’enfrontament, la seva 
vinculació amb quelcom concret i pràctic -la 
fàbrica, el barri, un acomiadament o una re¬ 
ordenació urbanística- és molt diferent a la 
lluita a causa d’un malestar general com pot 
ésser la lluita contra la globalització. 

Analitzar quin és el nostre comportament 

i maneres a l’hora de participar en conflic¬ 
tes amb gent que no es circumscriu al nostre 
entorn polític habitual no és fàcil. I intentar 
dilucidar quines limitacions i mancances te¬ 
nim, quins horitzons i potencialitats es po¬ 
den generar, així com coincidir en les con¬ 
clusions és, sovint, subjectiu i inconcret. No 
obstant això ens sembla realment necessari 
submergir-nos en aquest anàlisi. 


Nosaltres contra el món 


^Com compaginar el reformisme de cer¬ 
tes lluites i reivindicacions amb la voluntat 
d’acabar amb el sistema? ^Com tenir pre¬ 
sència en els espais polítics dominats pel 
reformisme amb un discurs coherent i com¬ 
batiu? ^Com evitar caure en una fraseologia 
i discurs violent i guerrer, que més té d’es¬ 
pectacular i estètic que de real, sense perdre 
el nostre horitzó de lluita? 

«Una possible presentació...» 

A Terra Cremada. 

Núm. 1 març 2010 

Alejàndonos de las chorradas que se dicen 
en los manifiestos y puntos reivindicativos, 
y sometiendo a una crítica continua los pre- 
supuestos ciudadanistas centrarnos en temas 
concretos y limitados. Así se podria tratar de 
parar desahucios y desalojos partiendo desde 
una perspectiva de lucha contra la mercancía 
y por la imposición de nuestras necesidades 
sobre su negocio. En la misma línea tratar de 
impedir los cortès de agua, luz o gas desde 
la lucha contra la mercantilización de los re¬ 
cursos bàsicos. Fomentar el saboteo masivo 
de màquinas expendedoras de billetes para 
defender la libre movilidad. Otra línea podria 


ser defenderse de la explotación contra las 
reformas laborales, de pensiones desde una 
posición de rechazo del trabajo asalariado 
que es la única coherente. Una màs podria 
ser la lucha contra los planes urbanísticos 
desde una crítica del desarrollismo y el urba- 
nismo como negocio y disciplina de control 
territorial de la población. 

«El 15 M como catarsis demòcrata» 

La nostra societat és un abisme de contradic¬ 
cions..., conflictes d’interessos que es mani¬ 
festen en més o menys intensitat. I en funció 
de l’anàlisi que es porti a terme d’aquesta 
s’observaran diferents maneres d’encarar i re¬ 
soldre aquestes tensions. La nostra perspecti¬ 
va és l’anticapitalista i antiautoritària, hereva 
de les corrents revolucionàries més radicals 
que s’han manifestat en la història de la lluita 
contra la dominació. Apostem per un canvi 
profund a les relacions socials, per una revo¬ 
lució absoluta de l’estructura de la societat. 
Potser és per això que som una marginada tot 
i que plural minoria. 

La creació de moments d’excepció, la 
subversió de l’estat actual de les coses, 
l’assoliment del fet que aquestes tensions 
i contradiccions deriven en bretxes insal¬ 
vables té com a condició sine qua non la 
sociabilitat, allò comú, el general, i arriba 
inclús a vorejar «allò massiu». I des d’unes 
dècades ençà, llevat de certes pràctiques 
com la insubmissió o l’ocupació, aquesta 
minoria no ha estat capaç de generar -a 
causa de diverses raons- alguna espurna 
revolucionària susceptible de convertir-se 

en social. Així, si acceptem sense esquer¬ 
des aquesta condició -després d’anys de 
petites lluites que no sobrepassaven el 
gueto, que no trobaven còmplices-, ob¬ 
servem que el malestar sembla haver-se 
organitzat i comença a tenir quelcom de 
solidesa. Això potser en part és a causa 
de l’esforç i la constància de moltes com¬ 
panyes que ja havien generat discursos i 
lluites heterogènies, amb reivindicaci¬ 
ons parcials, però el que si està clar és el 
fet que moltes de nosaltres al cap darrer 
tenim la sensació d’anar a remolc de les 
oportunitats que els altres discursos cre¬ 
en i que hem de col·laborar, sense perdre 
els nostres nords, amb aquelles que ja ha¬ 
vien posat fil a l’agulla. I en aquest punt 
és quan arriba, inevitablement, la qüestió 
sobre com unes pretensions tan altes, re¬ 
volucionar la societat, poden involucrar-se 
en processos que demandin millores o re¬ 
ivindicacions parcials. Sempre hi haurà 
terra ferma per on caminar al costat de les 
arenes movedisses del reformisme. 

El fet és que per tal que les relaciones ca¬ 
pitalistes acabin essent sabotejades potser 
cal que en aquest moment ens oposem amb 
cautela a les noves retallades socials; per tal 
que aquelles que sempre obeïm puguem co¬ 
mençar a decidir ens haurem de desesperar 
molts vespres en assemblees de barris apa¬ 
rentment infructuoses; per tal que aquelles 
que patim l’economia ataquem la imposició 
del Capital caldrà que ens barallem amb les 
sindicalistes en la preparació d’una vaga; 
l’inici de la revolta no és immaculat. Per¬ 
què per tal que un colós prengui en flames 
no s’hi valen fórmules màgiques, tancades o 
senzilles. Quan una societat està en crisi, té 
milers de possibilitats. I una actitud humil, 
sincera, pacient, esforçada, esmerada i ferma 
serà la que podrà fer vessar les aigües del 
ciutadanisme sense que les noves compa¬ 
nyes se sentin sobrepassades, alliçonades o 
radicalitzades per força. Ningú va dir que 
això anés a ser fàcil... no és tan sols ballant 
com es fan revolucions. Tot i això, les difi¬ 
cultats que ens trobarem pel camí seran les 
millors mestres per a la creació de subjectes 
revolucionàries. 


Més enllà dels nostres límits, la 
nostra potència 

Hace visible también la alienación en la que 
vivimos y nuestra inexperiencia en interven- 
ciones filera de los limites de nuestro propio 
gueto. Visibiliza al mismo tiempo nuestra 
falta de preparación para participar en un 
contexto en el que la recuperación no viene 
tanto de la mano de organizaciones izquier- 
distas tradicionales sino de un ciudadanismo 
abanderado por los movimientos sociales 
con los cuales todavía no hemos marcado las 
diferencias necesarias. La autocomplacencia 
con la que nos cocemos en nuestro propio 
ambiente se ha hecho evidente al ver cómo 
se ha reaccionado ante este acontecimiento 
sea como mano de obra, como espectador 
critico o con confusión y descoloque. 

«El 15 M como catarsis demòcrata» 

En vista d’allò que neix i es constitueix ba¬ 
sant-se en una multitud de codis i sensibi¬ 
litats sempre tenim unes limitacions i man¬ 
cances. 

Moltes de nosaltres no estem acostumades 
a participar en lluites amb supòsits polítics 
tan diferents de les nostres. Generalment 
procedim de col·lectius i grups amb afinitat 
ideològica, on és similar el discurs que trac¬ 
tem, on tenim la mateixa cultura política i, 
per tant, on ens barallem en debats sobre 
qüestions concretes. I, ara, quan el marc ge¬ 
neral no és compartit, de seguida ens ennu¬ 
eguem. 

Una tendència que sovint reproduïm en el 
treball amb les altres és la de rebaixar el dis¬ 
curs, sia per estratègia sia per inconsciència, 
ambdues raons són tremendament contra¬ 
produents. En el primer cas es tracta d’un tic 
trotskista que fa el salt a la sinceritat. En el 
segon cas hi ha la certesa -en un arravata¬ 
ment docent- que s’arriba millor a les altres 
si s’hi minva la radicalitat per por a que no si¬ 
gui acceptada o entesa, donant lloc a la infan- 
tilització de les seves suposades companyes. 
El fet que el nostre discurs sigui clarament 
rupturista amb allò establert no implica que 
no es pugui transmetre de moltes maneres; 
fet, fins ara, quasi impossible a causa de la 
nostra poca capacitat comunicativa que hem 
generat al llarg d’anys de debats tancats i 

autocomplaents. La comunicació dels nostres 
desitjós amb transparència i intel·ligència, 
trencant-nos el cap, despullant-nos del nos¬ 
tre argot, no significa rebaixar el discurs sinó 
arribar a les complicitats reals que es troba¬ 
ven amagades entre el fullatge dels conceptes 
i les seves interpretacions. I implica sovint el 
fet d’obrir la possibilitat de reforçar aquells 
pilars que mereixen ser reforçats i fer caure 
aquells que se sustentaven per un simple acte 
de fe. 

Els conceptes polítics han estat grapone- 
jats fins al capdamunt; amb això, proposem 
recórrer a les definicions per poder trobar un 
llenguatge comú. Perquè si continuem tan¬ 
cades en els límits de determinades paraules 
ens arrisquem a no saber explicar-nos, men¬ 
tre que si som capaces de fer entendre el que 
aquests conceptes signifiquen, l’aïllament 
comunicatiu que ens imposem serà menor. 
Cal saber, això si, que ens els espais plurals hi 
haurà moltes persones amb les qui no com¬ 
bregarem i amb les quals mai voldrem com¬ 
partir aquest llenguatge comú. 

Un altre dels nostres límits es dóna a causa 
de la nostra costum per allò immediat, el ca¬ 
pritx i la inconstància -trets primordials de 
l’hedonisme postmodern-. De fet és bastant 
paradoxal atès que essent les úniques que 
tenim consignes grandiloqüents -«Ender¬ 
roquem l’Estat», «Foc a la ciutat», «A terra 


els murs», «No al treball»-, som les qui ens 
cansem amb més rapidesa en l’arduós i lent 
procés de la lluita. 

Un setge com el que ens hem proposat 
necessita del repòs, de la distància durant un 
temps -en el cas que sigui necessària-, de la 
prudència dels objectius: conèixer-nos millor 
a nosaltres mateixes per poder-nos allunyar 
de les possibles frustracions que ens podrien 
enderrocar per sempre. 

Cal començar a treballar en el mitjà i curt 
termini: qualsevol moment revolucionari 
ha estat forjat al llarg de desenes i desenes 
d’anys i cap regne cau de la nit al matí. Els 
hàbits manyacs i servils propis de les clas¬ 
ses desposseïdes formen un ens consolidat a 
través de la cultura, la tradició, les costums i 
la introjecció de la dominació que no es pot 
desmuntar amb l’ocupació d’una plaça, una 
vaga combativa ni tan sols amb un episodi 
insurreccional. En vista d’això, el fet d’acon¬ 
seguir que la crítica íntegra a aquesta civilit¬ 
zació vagi calant és gradual, que la força de 
combat vagi prenent forma revolucionària 
és un horitzó on s’arriba després de moltes 
hòsties. 

Si bé és cert que resulta més fàcil pensar 
en un absolut ideal, definir la seva plasmació 
pràctica és indispensable per poder-lo acon¬ 
seguir algun dia. La inèrcia dels actes, sense 
que responguin a cap objectiu definit, ens 


Trotskisme? 

Quan fem servir el con¬ 
cepte «trotskisme» ho fem 
en la seva accepció més 
col·loquial, és a dir, aquella 
que en els nostres entorns 
polítics fa referència a la 
pràctica de participar en es¬ 
pais heterogenis amagant 
o, fins i tot, mentint sobre 
les pròpies idees i objectius. 
Aquesta vessant del terme 
que acostumem a utilitzar 
és una derivació de la tàctica 


política de l'entrisme. Aques¬ 
ta es basa en la pràctica 
d'alguns partits de la IV Inter¬ 
nacional que consistia a par¬ 
ticipar, durant curts períodes 
de temps, en els partits de 
masses considerats reform¬ 
istes. A diferència del que 
sovint pensem, aquesta 
manera de fer no ocultava 
la tendència política de qui 
la realitzava; d'una banda, 
perquè així podien difondre 
millor les seves postures, i de 
l'altra perquè aquelles per¬ 


sones desencantades amb 
el reformisme del seu partit 
tenien un front on agregar- 
se. Per contra, l'entrisme sui 
generis, el qual si que pro¬ 
pugnava l'entrada massiva i 
no transparent a uns altres 
partits, va ser una pràc¬ 
tica minoritària en l'entorn 
trotskista. Avui en dia veiem 
com aquestes dues versions 
de l'entrisme acostumen a 
barrejar-se i que les seves prac¬ 
ticants no es limiten a l'entorn 
estrictament trotskista. 

porta a donar més tombs per poder encertar 
la diana. Per aquest motiu, donem suport a 
les iniciatives que delimiten objectius a mitjà 
i llarg termini, amb la definició de les passes 
que cal seguir, amb la finalitat d’arribar a un 
objectiu major. 

Hem de pensar en què cal fer per arribar 
allà on volem. Tot i que ens equivoquen i 
que, a sovint, caiguem en contradiccions, 
cal intentar-ho perquè si no sempre ens 
quedarem amb frases altisonants que no 
entén la majoria de gent, les quals ens por¬ 
ten a la desil·lusió perquè no som capaces 
de materialitzar-les i que, finalment, ens 
permeten viure en la comoditat del nostre 
hedonisme antisistema. Un exemple d’ai¬ 
xò seria la pràctica de l’horitzontalitat. Per 
poder-la portar a terme hem hagut d’en¬ 
tendre quines són les relacions de poder 
en la nostra societat, de quina manera es 
manifesten i, finalment, pensar en fórmules 
que ens permetin no caure en això; bé, la 
mateixa tècnica de coneixement, reflexió i 
solucions pràctiques l’hem d’aplicar a uns 
altres assumptes. En primer lloc cal saber 
de què parlem per poder mesurar la viabili¬ 
tat de les nostres propostes i després trobar 
la solució més factible pel que fa al nostre 
objectiu final. No podem oblidar que, així 
com en l’horitzontalitat, no sempre acon¬ 
seguim tots els objectius marcats, i els er¬ 
rors que cometem al llarg del camí s’han 
d’anar polint. 


Un problema més greu, si s’escau, esdevé 
de la nostra tendència inevitable a sembrar 
més dubtes que certeses en els debats amb les 
altres. Si anem a l’arrel dels problemes sent 
sinceres, quan discutim, arribem al carre¬ 
ró sense sortida del «<;I què proposes tu?», 
o «Això és molt bonic però impossible». Al 
caliu de les xerrades, quan anem avançant pel 
què seria per cadascuna de nosaltres la trans¬ 
formació real de la societat, ens trobem amb 
la mancança d’una proposta concreta, fiable i 
creïble. El fet de promulgar allò de «que ar¬ 
ribi l’anarquia i visquem en el comunisme», 
ó «el suport mutu i la solidaritat porten la 
persona a viure en pau», és poc aglutinador, 
i a més no ofereix cap seguretat ni solidesa, 
valors que estan en l’actualitat molt en voga 
tot i que estem dintre els jocs de mans de la 
coneguda «mà invisible’»del mercat. 

Emprendre la reflexió al voltant de si au- 
togestionaríem en principi les estructures 
socials i els seus serveis o si li botaríem foc 
a tot sempre; si les ciutats tindrien sentit en 
una societat no industrial o quin tipus de co¬ 
munitats crearíem, no ho creiem oportú en 
aquest text -caldria fer-ne un altre-. 

Tot i això, encara que d’una banda defen¬ 
sem el fet que no ens considerem ningú per 
poder prometre solucions, per saber satisfer 
les inseguretats del demà després d’un canvi 
radical, d’altra banda si que considerem ne¬ 
cessària l’assumpció d’un cert nivell de com¬ 
promís i consciència arribats a aquest punt: 


Trobant afinitats entre 
els conceptes 

Quan ens vàrem trobar a 
les places els primers dies 
del moviment del 15M, 
el terme 'democràcia' es¬ 
tava fins a la sopa..., pro- 
vocant-nos una crispació 
permanent. En vista d'ai¬ 
xò, moltes varen fúmer 
el camp sentenciant que 


aquell no era el seu espai, 
i altres assumiren l'ús del 
terme sense embuts per 
motius d'eficiència, estra¬ 
tègia, fluïdesa o, fins i tot, 
per mandra. Tot i això, al¬ 
gunes companyes, després 
de treballar durant setma¬ 
nes a les comissions i als 
barris, s'adonaren que la 
paraula democràcia era, en 
alguns casos, allò que per a 


nosaltres és autoorganitza- 
ció. Aleshores, sense deixar 
de recordar que nosaltres 
si que estem en contra de 
la democràcia -com a siste¬ 
ma i com a paraula- de mo¬ 
ment podem continuar or- 
ganitzant-nos fins que s'hi 
vulgui abordar la discussió 
quan el moviment estigui 
prou madur per poder ela¬ 
borar un llenguatge comú. 





coneixement i arrelament a la terra, reapropi- 
ació dels sabers populars, relacions de suport 
i no de competència, etc. El fet de no tenir 
un programa prèviament escrit no vol dir que 
no creguem en la necessària organització i en 
el funcionament que es doni en un moment i 
lloc determinats, sinó que és l’afirmació que, 
des d’aquests mínims des de els què ens serà 
necessari partir, aquest desenvolupament no 
podrà ser unívoc, homogeni i totalitzador per 
a totes. 

Un exemple de la dificultat que implica 
la posada en pràctica d’algunes de les nos¬ 
tres consignes es dóna quan proposem allò 
d’ «Autoorganitza’t i lluita!»: sense un teixit 
social fort i viu, aquesta consigna està buida, 
venem fum. L’única opció que té una perso¬ 
na -que no és activa políticament i que no 
compta amb el suport de les seves companyes 
de feina- per poder-li plantar cara a un con¬ 
flicte laboral és acudir a un sindicat. 

Una mala interpretació de la crítica a les 
organitzacions ens ha portat a creure que 
qualsevol tipus d’estructura, de coordinació 


formal, és el dimoni. Una xarxa de suport 
mutu i solidaritat, laboral o no, sense lide- 
ratges ni burocràcia, sense protagonismes 
ni institucionalització, esdevindria el més 
adequat per a aquests casos. Necessitem 
llocs, referents on poder donar i rebre su¬ 
port mutu, on puguem autoorganitzar-nos 
i lluitar. 

Així, no podem fer apel·lació a una 
autoorganització abstracta si les nostres 
interlocutores no saben comportar-laaterme. 
Si no existeix un referent autoorganitzat on 
s’hi puguin veure reflectides o participar-hi, 
aquesta gent que està fent explícit que no 
sap ni què ni com fer-ho es veurà abocada 
a una frustrant paràlisi. El fet de donar per 
entès que l’autoorganització sempre sorgeix 
de manera espontània vol dir no entendre 
els mecanismes que generen la consciència 
i la lluita que d’ella en pugui emanar. La 
responsabilitat i l’esforç imprescindibles per 
a la nostra tasca no es poden pressuposar 
presents en una societat que ens empeny a 
tot lo contrari. 

Una altra de les barreres que tenim moltes 
de nosaltres, tant ridícula com pintoresca, és 
la nostra actitud estètica, gestual i postural, 
de perilloses i d’enfadades. No endevinem si 
és a causa del punk, de saber-nos possible¬ 
ment violentes o del voler estar-ne més enllà 
de tot, però, sincerament, no ajuda gens en 
una comunicació horitzontal sigui amb qui 
sigui. El fet d’estar en contra d’aquesta so¬ 
cietat no és quelcom que es vesteixi, que es 
porti, no es demostra amb males cares... amb 
cosmètics. Es diu i es fa. 

Amb tot cal afegir-hi, per últim, el fet 
que si les oposicions o reivindicacions de 
les demès no van amanides amb certa dosi 
de violència -percebuda sempre com un 
element antagònic seductor-, ens tornem 
menys receptives i comprensives. Donem per 
fet que la catàstrofe s’acabarà amb alts nivells 
de violència popular, que les poderoses no 
regalaran res, però també és cert que si la 
població encara necessita armar-se amb el 
pacifisme, no hem de rebutjaries seves lluites 
només per això. 

De la mateixa manera, tampoc hem de re¬ 
butjar, ni deixar de banda, els projectes que ja 
estàvem portant a terme. Sovint les lluites o 
moviments nous ens resulten atractius, d’una 
banda perquè encara no hem vist resultats 
en els nostres projectes habituals, i apostem 
per la confiança en unes altres idees i, d’altra 
banda, perquè si li afegim factors nous -com 
ara la participació de persones que fins el 
moment encara no s’havien implicat- encara 
ens entusiasmen més. El resultat acostuma a 
ser una dedicació màxima en els nous projec¬ 
tes. Aquest fet és lògic i poc recriminable, ara 
bé, quan la contrapartida és abandonar uns 
altres projectes que ja havíem començat a 
gestar, pot ser un error. D’una banda, perquè 
el treball iniciat en un cercle polític menys 
heterogeni -com per exemple emmarcats 
en objectius anticapitalistes i antiautorita- 
ris- també és necessari i, per l’altra, perquè 
les lluites heterogènies poden acabar sent 
fum i com a conseqüència deixar-nos frus¬ 
trades, no només per la seva fallida sinó per 
l’assumpció d’haver-nos deixat en un etern 
standby la tasca anterior. No podem multipli¬ 
car el nostre temps, però cal compatibilitzar, 


en la mesura que ens sigui possible, tots els 
fronts que valorem necessaris per als objec¬ 
tius marcats, tant de manera individual com 
col·lectiva. Es aquest un equilibri que, a més, 
ens ajuda a nodrir i connectar totes les lluites 
en les quals participem. 

Es per aquesta via, la de l’autocrítica, la de 
la revisió dels postulats apresos, per on cal 
caminar si volem que tots els nostres males¬ 
tars es tenyeixen de rebel·lió. Si coneixem els 
nostres límits serem menys esclaves. 

L’assemblea no és la panacea 

A les lluites heterogènies en les quals hi par¬ 
ticipem s’utilitza l’assemblea com a mode 
d’organització. En aquest estat embrionari 
de contestació hem de valorar d’una mane¬ 
ra molt positiva tan sols l’elecció per enca¬ 
rar-ho d’aquesta manera ja que suposa una 
aposta per l’horitzontalitat i el respecte entre 
iguals -amb tots els matisos que ja sabem-. 
De fet, no es treballa amb les formes verticals 
d’organització tot i que siguin més operati¬ 
ves, ràpides i eficaces pel que fa a la presa de 
decisions; potser és perquè s’assemblen molt 
a Ystatu quo contra el qual es batalla. 

Ara bé, si prenem el cas del 15M com a re¬ 
ferència -i del moviment antiglobalització o 
el de les universitàries- podem constatar com 
amb les xifres de cent o milers de persones, 
l’assemblea sobirana és una eina amb força 
límits. 

En un moviment on operen milers de ma¬ 
lestars diversos, tot i que tots siguin provo¬ 
cats per un mateix denominador comú, el 
sistema capitalista, l’intent per funcionar sota 
una sola assemblea sobirana és del tot homo¬ 
geneïtzador i centralista. Davant les circum¬ 
stàncies a les quals ens afrontem no podem 
pretendre tenir una acció o programa polític 
únics, doncs no es tracta d’una ideologia o 
partit polític al qual la gent s’adhereix, sinó, 
tal i com hem dit abans, d’una explosió de 
descontent col·lectiu. 

L’assemblearisme ortodox es crispa cada 
cop que alguna paraula, acció o decisió surt 
del consens. Tot allò que va més enllà de la 
unanimitat és titllat d’aliè, estrany i perillós 
per a la integritat del moviment, sense valo- 

rar la legitimitat del fet. Però <;pot existir un 
vertader consens entre desenes de milers de 
persones?<;No seria més sensat acceptar que 
un moviment es nodreix de les diverses vi¬ 
sions, d’un pols amb vida, de les passions de 
cadascuna? 

Si de veritat ens creiem els principis d’au¬ 
tonomia, horitzontalitat i acció directa, un 
moviment heterogeni -tot i que s’assen¬ 
ti sobre unes bases comunes com podrien 
ser el rebuig a la política formal, el racisme, 
l’explotació, etc - hauria de comprendre les 
diferències que l’alimenten. En aquest sen¬ 
tit l’assemblea de tal barri hauria de tolerar 
l’assemblea de tal poble i aquesta, al seu torn, 
acceptar que un altre grup de persones pu¬ 
gui escriure algun comunicat amb el qual no 
se senti afí. En aquest context, pensem que 
cada assemblea podria treballar com ho con¬ 
sideri convenient i que la resta ens podríem 
o no sumar a la seva iniciativa. Si aquestes 
petites diferències evidenciaren, poc a poc, 
una divergència insalvable, la disgregació del 
moviment no hauria de ser un fracàs sinó 
l’assumpció valenta del seu destí. Sobretot, 
pensem que ningú hauria d’actuar com agent 
de la depuració que va a l’encalç d’un cos 
homogeni. En aquest sentit no cal dir que 
aquest pols amb vida s’emmarca en uns codis 
i maneres de fer tàcites i suposades, però tan 
canviants com les assumeixi el propi movi¬ 
ment. Òbviament entenem la necessitat de 
trobada de les parts, com també comprenem 
la necessitat de donar respostes col·lectives a 
les agressions que patim per part de l’Estat i 
el Capital, amb el trencament de les barreres 
geogràfiques, laborals o polítiques. Però, tot 
i que per a moltes esdevingui temptadora la 
idea d’una assemblea unitària o central, on 
s’hi puguin prendre decisions ràpides en mo¬ 
ments decisius i que suposin el pensament 
del moviment, això tan sols contribuiria a 
alimentar un monstre que engoleix les parti¬ 
cularitats per les quals està format. Apostem 
i donem suport a aquelles que opten per la 
coordinació entre les diferents assemblees i 
grups, però mai quan ho fan amb la capacitat 
autoatorgada de decidir en el nom de totes. 

Quan es tracti de fets excepcionals, aque¬ 
lles que més es preocupin pels mitjans de co¬ 


municació que parlin en nom d’elles mateixes 
i de la seva assemblea, però mai com a por¬ 
taveus d’un moviment que no es pot doble¬ 
gar davant la immediatesa dels mitjans. Una 
resposta serà unitària quan realment sigui 
unitària. És la pròpia classe política, així com 
les periodistes, les que necessiten una inter¬ 
locutora clara, definida. Però, sense voler-nos 
repetir, un pols de vida mai podrà tenir una 
sola veu i, menys encara, sota el frenesí de 
l’actualitat. 

D’altra banda, amb un fòrum de centenars 
de persones, la participació queda visible¬ 
ment minvada, la crítica limitada i el debat 
absent. Això causa l’ús del vot i de les majori¬ 
es, les quals se solen adherir a les opinions de 
les veus més carismàtiques, amb més empen¬ 
ta o experiència. És en aquestes assemblees 
on les personalitats corren el risc de conver- 
tir-se en líders. 

El funcionament en assemblees més acces¬ 
sibles, més manejables, on encara hi té pes el 
cara a cara, la confiança i la proximitat, dóna 
cabuda a totes les opinions pel fet que es pot 
discutir realment i trobar la manera de tro¬ 
bar-nos totes còmodes i partícips. 

L’avantguarda indignada 

Tot i que cap grup s’hagi erigit com un pa - 
ter davant d’una massa perduda i confosa i 
no hagi intentat agafar les regnes, de manera 
explícita, d’un malestar desbocat fent-nos re¬ 
cordar el concepte de «partit» o «organitza¬ 
ció», sí que hem estat capaces de reconèixer 
durant el procés de la indignació certes ac¬ 
tituds i maneres de fer que ens condueixen 
inevitablement a una manera dirigista més 
subtil, inconscient, voluble però també fur¬ 
tiva i subreptícia. 

La por a l’impuls de la gent, tant a les seves 
decisions com a la seva temuda desorganitza¬ 
ció, i també la voluntat de dotar d’estructura 
i permanència quelcom imprecís i espontani 
van fer sorgir en diverses faccions polítiques 
la necessitat estratègica d’abordar el que més 
tard s’anomenaria Moviment del 15M. En¬ 
tenem perfectament que la gent tingui la ne¬ 
cessitat de saber el que passarà, però no pot 
ser que això ens porti a avortar tota mena 



14 Terra Cremada - Número 3 - Setembre del 2012 


d’actuacions que no hi siguin presents als 
nostres plans o sobresurtin d’ells. No pot ser 
un argument, per oposar-se a alguna cosa, el 
simple fet que no hagis estat tu la persona 
que ho ha planejat, que no ho facis tu o bé 
perquè no entenguis per què es fa. 

A un lloc molt destacable d’aquesta avant¬ 
guarda s’hi troben grups i persones que 
compten en el seu quefer polític amb l’infa¬ 
me principi de controlar, manipular i dirigir 
els moviments desordenats. Les vàrem veu¬ 
re aquells dies a les assemblees de la plaça i 
malauradament les seguirem veient als car¬ 
rers. Però d’això en parlarem a l’apartat «Les 
nostres enemigues». 

Mentrestant, en un segon plànol, l’entorn 
antiautoritari no podia deixar passar l’ocasió 
d’aportar als malestars els arguments que 
han causat el nostre enfrontament a l’Estat 
i al Capital al llarg de centenars d’anys. En 
aquest context sorgeix la necessitat, massa 
intempestiva sovint, de participar-hi. En un 
principi, per copar els discursos de les comis¬ 
sions i evitar d’aquesta manera que caigues¬ 
sin en posicionaments reformistes, i, amb els 
dies, pel simple fet de fer-nos escoltar i man¬ 
tenir viu el nostre discurs. Al capdavall, tot 


responia a la necessitat de canalitzar i, alhora, 
desbordar la situació, sense tan sols un plan¬ 
tejament a priori de si era això el que volíem i 
de quina manera volíem participar d’allò que 
sorgia. Aquest estadi d’ànims inicial, com¬ 
prensible davant d’una situació mai abans 
viscuda, va anar dissipant-se en el moment 
en què la gent va començar a treballar en les 
diverses comissions, subcomissions, assem¬ 
blees de barri, o senzillament des de la difu¬ 
sió i propagació d’idees. D’una banda, perquè 
es va fer evident l’esforç que suposava l’aposta 
per aquesta nova perspectiva de lluita hetero¬ 
gènia i, de l’altra i com a conseqüència, hem 
hagut de buscar el nostre lloc en ella. Pot¬ 
ser va ser llavors quan algunes de nosaltres 
ens vàrem adonar de que allò més important 
perquè un malestar esdevingui una potència 
revolucionària no és l’espera a que siguin tan 
sols els nostres discursos aquells que calin; 
són les nostres dinàmiques i cures més quo¬ 
tidianes aquelles que poden marcar la dife¬ 
rència entre el món ideal que sembla volem 
vendre als altres i el món ideal pel qual, des 
de ja mateix, estem lluitant, amb l’assumpció 
de les seves contradiccions, alegries, deses¬ 
peracions, etc. Amb el fet de compartir de 

gestos, maneres de fer -que tot i que només 
s’hi entreveuen d’una manera embrionària 
poden marcar la llavor d’alguna cosa que es 
pugui anomenar vida-. 

D’altra banda estan els col·lectius i les per¬ 
sones que hi van tenir molt que veure amb 
el naixement del moviment: des de les que 
dotaren de logística tot aquell desgavell fins 
a les que van dinamitzar continuadament les 
mega assemblees; des de les que es passaren 
hores i hores convocant a les xarxes socials, 
fins a les que sempre romangueren a la plaça. 
Tots aquests esforços i hores laborioses uni¬ 
des a l’avantatge que suposa tenir més temps 
lliure comporten l’existència d’una sèrie de 
cares molt visibles que es pot arribar a con¬ 
fondre amb una mena d’avantguardisme. 

Aquestes cares visibles que dediquen tot 
el seu temps lliure a les bones noves acaben 
causant la creació d’un cercle que maneja 
més informació que la resta, cercle invisible 
per a la resta però molt tangible en el de¬ 
curs dels esdeveniments. Només d’aquesta 
manera podem entendre la resposta -roda 
de premsa i comunicat de dissociació- als 
fets del Parlament, nomes d’aquesta manera 
podem entendre les trucades a darrera hora 
amb la informació de que es farà tal o qual 
assemblea i de la conveniència d’assistir-hi. 

Cal recordar el perill que pot esdevenir 
de l’adquisició de certs rols i el fet d’aferrar- 
s’hi per por a que les altres no ho sàpiguen 
fer, com també cal aclarir que aquesta 
societat està feta a mida dels dispositius de 
reconeixement social: delits i aparences. La 
gent finalment es refia i atorga notorietat a 
qui agafa el micròfon cada dia, a qui sempre 
exposa les seves idees de manera clara i sense 
embuts, a qui està darrere d’un ordinador 
tothora gestionant qui sap què... Al cap i a la 
fi, a qui sempre salva la papereta a les altres. 
No volem dir que sigui fàcil fugir d’això, ni 
encara menys que nosaltres ho aconseguim. 
El que volem assenyalar és el perill que 
comporta el fet de pensar que només pel fet 
de considerar-nos antiautoritàries ens lliurem 
d’això que critiquem. Cal reconèixer el risc 
que pot suposar el fet d’abaixar la guàrdia i 
la incapacitat per reconèixer els privilegis que 
moltes ostentem en haver decidit, en bona 


mesura, comprometre’ns en una lluita contra 
la dominació a temps complert, perquè això 
suposa diferir del compromís actual assumit 
-per impossibilitat o voluntat expressa- per 
la resta de la gent. No podem mirar cap a 
una altra banda sense assumir que moltes de 
nosaltres tenim privilegis quan es tracta de 
parlar en públic, ordenar i exposar les nostres 
idees, així com un bagatge que ens facilita 
lidiar amb aquelles que defensen postures 
oposades a les nostres, per desmuntar els seus 
arguments o ocultar els punts foscos de les 
nostres postures. 

Tot i que pot resultar difícil veure’ns re¬ 
flectides en les crítiques que hem comentat 
abans en un moment de voràgine o de plena 
dedicació a una lluita, sempre calen moments 
de reflexió on puguem dur a terme un anàlisi 
entre les companyes i, si s’escau, corregir-nos. 
Acabar amb el dirigisme en última instància 
pot ser tan senzill com difondre de manera 
transparent a la resta la informació que te¬ 
nim, com la negació a assumir un rol dia rere 
dia, com la socialització i l’ensenyament dels 
aprenentatges que hem assolit, etc. 

Les nostres enemigues 

Tal i com hem assenyalat en uns altres arti¬ 
cles, no considerem algú com enemiga nos¬ 
tra pel fet que pensi diferent a nosaltres, sinó 
quan aquesta té la capacitat d’exercir la seva 
voluntat per damunt de nosaltres, és a dir, 
quan tingui el poder per dominar-nos. Men¬ 
trestant una persona no gaudeixi d’aquest 
poder bé podem ignorar els seus arguments, 
bé podem tractar de rebatre’ls per trobar-hi 
còmplices. Les nostres enemigues no ho són 
pel fet de tenir interessos antagònics als nos¬ 
tres sinó quan tenen la possibilitat de fotre’ns 
l’existència. És per això que trobem possibles 
enemigues a les nostres assemblees de barri 
però, tot i això, podem compartir els espais 
amb elles perquè, de moment, ens són innò¬ 
cues. És a dir, les nostres enemigues ho se¬ 
ran, per exemple, quan els seus interessos per 
construir un espai jerarquitzat i centralitzat 
des d’on dirigir el moviment sigui imposat de 
facto a les nostres aspiracions d’horitzontali¬ 
tat. 

I al capdavall resulta, qui ho anava a dir, 
que aquelles a qui assenyalem com a «con¬ 
tràries» no ho són pels seus plantejaments 
polítics previs sinó per unes maneres de fer 
fosques i amb mala llet. Ens referim a totes 
aquelles que utilitzen les arts obscures. D’una 
banda, hi ha la manipulació, el control, el 
dirigisme i l’aprofitament més tosc de les 
voluntats -pressuposem que aquestes males 
pràctiques responen a uns rèdits polítics o 
egòlatres. D’altra banda hi ha les delatores, 
les qui condemnen, les qui assenyalen, les qui 
dissocien, etc.; en aquest cas, tot són males 
actituds i hàbits personals derivats d’una me¬ 
nyspreable manera de veure el món que no 
volem tolerar i amb les qui haurem d’anar li- 
diant. És d’una gran maduresa política i d’un 
respecte absolut cap a la resta la voluntat de 
tractar les diferències entre nosaltres i no de 
cara a l’aparador o la policia. 

No tot és el 15M, no tot són lluites 
heterogènies 

No podem oblidar el fet que algunes companyes 
no veuen el sentit, ni la integritat ni les raons, a 
aquests moviments amb tal mescladissa de po- 
sicionaments. Des d’aquí no volem engendrar 
un debat al voltant de si aquestes corrents són 
pròpies de classes miljanes i acabaran desembo¬ 
cant en els espectacles institucionals, o de si les 
masses sempre reforcen l’Estat; només volem 
deixar clar que nosaltres creiem imprescindible 
la coexistència i la confiança entre les diverses 
percepcions d’una mateixa confrontació. A més 
per la nostra banda, i tal i com ja hem comentar, 
creiem necessària la participació en els diversos 
fronts de lluita. 

Pel que fa a aquelles companyes que encara 
ens consideren com a tals, els hi diem que si no 
volem sentir-nos alienes entre nosaltres matei¬ 
xes necessitem comunicació i debat de manera 
constant. Entenem els dubtes que puguin tenir 
algunes amb la participació en segons quins es¬ 
pais, però haurien de venir acompanyades tam¬ 
bé per la confiança i l’intent per comprendre 
els perquès. És des d’aquesta mateixa confiança 
que som les primeres interessades en conèixer 
els arguments, per part de les companyes, 
que desvelin si ens podem estar equivocant. 


Amb aquest text esperem haver sabut explicar 
el nostre posicionament i que les crítiques que 
rebem siguin fonamentades. 

Qui no arrisca no pisca 

Queda clar que les reivindicacions que sovint 
s’expressen a les lluites massives i heterogènies 
s’encasellen en la deplorable cultura democràti¬ 
ca, on les queixes s’acosten massa als discursos 
del poder: més feina, més diners, més control, 
més lleis, més democràcia, més oci, etc...- però, 
sincerament, <;què en podíem esperar, després de 
trenta anys de pacificació social i de submissió 
i tolerància davant les vencedores de la Transi¬ 
ció? Els nostres desitjós d’insurrecció no poden 
subestimar tots els dispositius estatals fabricats 
d’una manera minuciosa des d’oficines, centres 
d’intel·ligència, intel·lectuals postmodernes, ga¬ 
binets de premsa... El benestar aconsegueix que 
la misèria no aparegui de la nit al dia, tot i que 
per sort acaba esclatant. 

Però si ens haguéssim quedat a jutjar des de 
lluny i haguéssim observat la superficialitat de 
les demandes, no haguérem descobert a cadas¬ 
cuna de les persones i les seves motivacions reals, 
els seus vertaders anhels. I sort que hem estat 
disposades a separar el gra de la palla -demò¬ 
crata-, ja que aquells somnis són sovint molt 
propers als nostres. 

Aquelles a qui els interessa l’estat actual de 
les coses ofereixen moltes faules amb les quals 
expliquen el malestars, amb les quals maquillen 
la tragèdia. El discurs oficial -ciutadanista, par¬ 
ticipatiu, cívic, no violent- dicta una constmcció 
lògica per tal que aquests malestars i fins i tot 
desitjós s’articulin en el seu propi curs democrà¬ 
tic. Tot i així, l’adoctrinament no és perfecte i, al 
capdavall, les desigualtats, la pobresa, la tirania i 
el desassossec no es poden amagar darrere de les 
respostes més normalitzades: la merda sempre 
acaba surant. I és en aquest moment quan nos¬ 
altres, anarquistes, comunistes, anticapitalistes, 
podem presentar els nostres relats per explicar 
la realitat, amb l’esperança de trobar còmplices 
en la batalla. 

Les oportunitats com l’ocupació de les pla¬ 
ces i tot el que s’ha generat després ens brinden 
moments i experiències que trastoquen el curs 
monòton de la vida de molta gent. Són aques- 



tes vivències -avidesa per la discussió, set 
de coneixement, necessitat de comunitat, la 
certesa de que ara es pot, catarsi emocional, 
compartir del protagonisme de cadascuna, el 
desvetllament de la letargia- les que demos¬ 
tren amb el temps que existeix, en allò social, 
unes altres relacions possibles. Com que ve¬ 
nim des d’on venim, i ja intuïm que el declivi 
econòmic no recularà, ara ens enfortim amb 
aquests esdeveniments perquè constitueixen 
el que és necessari per anar a un altre lloc: 
les relacions i vincles comunitaris des de baix 
que plantin cara a la faràndula de les classes 
adinerades. 

Aquests espais heterogenis són llocs per¬ 
fectes per promoure el debat, contrastar els 
nostres posicionaments amb els de la resta, 
enriquir-nos mútuament; però, en cap cas, 
han de ser llocs per a la promoció d’unes ide¬ 
es i pràctiques excloents, per a això ja exis¬ 
teixen uns altres espais. Hi ha certes accions 
que no ens agradaran, altres seran detestables 
per a nosaltres, però cap raó ens ha de portar 
a entossudir-nos i posar pals a les rodes de les 
altres, sinó que caldrà dirigir la nostra energia 
a proposar i posar en funcionament activitats 
amb les còmplices que ens hi trobem. 

Vòler-vos transmetre una pura convicció 
al voltant de la participació en aquests movi¬ 
ments heterogenis i reivindicatius seria men- 
tir-vos. Es evident que el dubte ens assalta 
darrere la pancarta en defensa de la sanitat 
pública, però és des d’allà des d’on hem pogut 
entreveure l’ordidura d’un possible rearma- 
ment contra aquest món. 

Sempre hi haurà el risc que aquestes lluites 
reforcin el paper de l’Estat, que el Capitalis¬ 
me se’n torni a sortir amb la seva un cop més, 
que ens integri i se’ns quedi cara de tòtiles, 
però és justament contra això que batallem: 
perquè les demandes als pertinents agents 
se sobrepassin amb l’acció directa, perquè la 
delegació en la política es converteixi en con¬ 
fiança en una mateixa, perquè el civisme sigui 
percebut finalment com el sistema de con¬ 
trol que és, perquè s’enderroqui el respecte a 
la propietat privada davant el plaer dels béns 
comuns. Perquè la falsa unitat de les ciuta¬ 
danes es trenqui davant l’evidència que exis¬ 
teixen enemigues. Qui no arrisca, no pisca. 

1. Hem volgut 
anomenar «movi- 
mentlsme» a una 
sèrie de pràctiques 
i «movimentista» 
a les persones que 
les porten a terme 
malgrat que ningú 
no es defineixi com 
a tal. 


L’aposta per una lluita àmplia 
amb persones que opinen que el 
nostre discurs és excessivament 
radical és una empresa basada 
en la intuïció que darrere de les 
seves reclamacions parcials hi ha 
impulsos i il·lusions semblants als 
nostres. Tot i les frustracions que, 
com dèiem en l’article anterior, 
apareixen en parlar amb algunes 
persones que tenen unes preten¬ 
sions molt reformistes, confiem 
en el potencial que tenen aque¬ 
lles que comencen a plantejar-se 
l’origen real de les seves misèries. 
Si bé és cert que hi ha qui opta 
conscientment pels canvis dins 
del mateix sistema, ja que confien 
en ell, n’hi ha d’altres que amb el 
temps desenvolupen un discurs 
tan crític que esdevé antagònic. 
Es amb elles que volem treballar 
per a fer que sobrevingui un con¬ 
text revolucionari. 

Tanmateix sabem, i hi ha ha¬ 
gut bastants tocs d’atenció rebuts 
al voltant de la qüestió, que cap 
pràctica està exempta de riscos i 
contradiccions i que, per tant, és 
present el perill de cercar com¬ 
panyes allà on no hi són. Davant 
del dubte, creiem que cal inten- 
tar-ho perquè només amb la 
pràctica, acumulant experiències, 
podem anar fent camí. No és en 
l’abstracció teòrica on trobarem 
afinitats sinó en les contradicci¬ 
ons que ens ofereix bregar amb la 
realitat. Sense oblidar que, sent 
conscients del perill, volem re¬ 
conèixer-lo o rebre les crítiques 
pertinents quan ens allunyem 
dels nostres objectius. 

A banda, hi ha d’altres actituds 
que conformen el que hem vol¬ 
gut anomenar «movimentisme» 1 . 
Una postura que cerca un front 
únic de voluntat interclassista, tot 
sovint, a qualsevol preu. Les acci¬ 
ons que titllem de movimentistes 


volen, tant com les nostres, fer 
trontollar els pilars del sistema, 
però es basen en el supòsit que la 
societat no es troba preparada per 
assumir un discurs radical. Les 
conseqüències pràctiques d’això 
són: infantilitzar la gent, amagar 
part del seu discurs i manipular 
en la teoria i la pràctica allò que, 
suposadament, executen conjun¬ 
tament. Amb aquestes dinàmi¬ 
ques cal tenir molta cura ja que si 
no pretenem trastocar la norma¬ 
litat, només estarem afermant-la. 

Aglutinar gent no és una tasca 
negativa en si mateixa, però si no 
som clares en els nostres propò¬ 
sits, estarem fent confluir perso¬ 
nes amb interessos tan diferents 
com en ocasions contraposats. En 
canvi, si comuniquem les nostres 
pretensions podem, de forma 
senzilla, destriar a qui volem tenir 
al costat i a qui no. Hi ha molts 
estadis d’afinitat i confluència, no 
és dolent treballar amb segons 
qui en una lluita i potser amb un 
grup més reduït per altres objec¬ 
tius. Però no és honest —ni eficaç 
per a la nostra lluita— enganyar 
les persones evitant explicar la 
complexa realitat i centrant-nos 
només en concrecions quotidia¬ 
nes. Ens serveix com a exemple la 
resistència als desnonaments que 
no planteja una crítica a la propi¬ 
etat privada o la lluita per l’allibe¬ 
rament dels pobles que no té en 
compte que és l’estructura estatal 
el que sustenta la seva opressió. 

Així doncs podem dir que el 
movimentisme és conscient de 
les estructures que sustenten el 
món però opta per lluites parcials 
populistes ja que té com a prio¬ 
ritat arreplegar el major nombre 
de persones. Però aquesta defi¬ 
nició resulta tan àmplia que hem 
volgut endinsar-nos en distingir 
els aspectes més rellevants de la 

pràctica movimentista per a poder estar a 
l’aguait i aturar aquestes actituds, tant si són 
externes com si les tenim nosaltres matei¬ 
xes. 

Per una banda, trobem la creació d’un nou 
llenguatge i per tant l’abandonament de ca¬ 
tegories clàssiques que, tot i haver pogut 
evolucionar, defineixen subjectes i contextos 
de forma esclaridora. Ara, en canvi, volen 
parlar de «precariat» o de «flexibilització del 
treball». L’essència del capitalisme roman 
intacta des dels seus orígens; el sistema pa¬ 
triarcal i la lluita de classes segueixen més 
vius que mai, per tant, si la creació de nous 
conceptes no serveix per evidenciar això no¬ 
més ens està servint per distorsionar-ho. 

D’altra banda, és característic d’aquesta 
tendència la cerca de l’esdeveniment com 
a fet inaugural que dóna importància a les 
situacions anecdòtiques —dia D— per so¬ 
bre del treball de base. Fet que es tradueix 
tot sovint en la desesperació per fer d’una 
acció un espectacle, inclús televisat, obviant 
que la lluita és un continuum dins les nostres 
vides, no pas un sol moment de passió col- 
lectiva. A conseqüència d’aquesta aposta per 
la simbolisme de la seva actuació puntual, li 
és imprescindible delimitar i controlar tot 
allò que pugui succeir. I és d’aquesta manera 
que el movimentista veu desorganització en 
allò que no és capaç d’entendre i necessita 
organitzar —l’herència del tic que infan- 
tilitza la gent— allò que potser ja s’estava 
autoorganitzant. 

En tercer lloc, les movimentistes miren 
de desmarcar-se públicament dels fets que 
poden fer trontollar la fràgil cohesió del 
moviment interclassista que estan inten¬ 
tant crear. Tot i poder estar en consonància 
amb accions que ataquin pilars del sistema, 
si aquestes s’avancen a allò que elles creuen 
que és la crítica adequada pel context social 
que es viu, en defugiran. Fins i tot denun¬ 
ciant les responsables dins dels grups hete¬ 
rogenis i de cara a la policia. I això, vulguin 
o no, es tradueix en evitar l’enfrontament 
contra el sistema ja que, inserides en la seva 
lògica d’un sistema universal de valors, cre¬ 
uen que podran convèncer els que tenen uns 
interessos diametralment oposats als seus 


perquè abandonin els seus desitjós en un 
atac irrefrenable de solidaritat, romàntica 
idea que evitaria un enfrontament. El que 
diferencia una pràctica movimentista d’una 
revolucionària és que aquesta darrera impli¬ 
ca que existeix un xoc d’interessos entre les 
dominades i les dominadores i que aquests 
són irreconciliables: no les volem convèncer, 
volem impedir que puguin exercir el seu po¬ 
der sobre nosaltres. 






No hauríem d’oblidar que l’assemblea és 
únicament una manera d’organitzar-se entre 
gent que té algun interès comú i vol decidir 
què fer conjuntament. Si oblidem això —i 
massa sovint ho fem— podem arribar a voler 
enroscar un cargol amb una barra de pa. 

Des de l’adveniment del 15M, i per des¬ 
comptat ja abans, s’han anat repetint una 
sèrie de dinàmiques, pautades, calcades, que 
es materialitzaven en les «assemblees gene¬ 
rals». Aquestes volien donar resposta a la 
protesta d’una massa heterogènia de gent 
tot intentant buscar la manera de consen- 
suar una unitat d’acció entre desconegudes. 
Sense voler analitzar ara què és exactament 



una assemblea i què no ho és, ni tant sols en 
quins moments s’escau dur-ne a terme una i 
en quins no, senzillament és important asse¬ 
nyalar que no sempre s’han de fer assemblees 
per a resoldre el desordre o les contradiccions 
que apareixen de l’amalgama de gent diversa. 

Hi ha moments en els que aquestes assem¬ 
blees podrien servir per a acordar o coordi¬ 
nar propostes, d’altres actuen de catarsi col- 
lectiva i, a voltes, serveixen per a reafirmar 
allò que generalment ja ha estat acceptat des 
d’espais més petits. També hi ha moments 
que necessiten una força i una tensió que res¬ 
pon a la immediatesa, al caliu del moment, i 
que només troba les afinitats i els consensos 
que existeixen sense la necessitat d’una as¬ 
semblea que legitimi el que succeeix. 

No pretenem confrontar l’espontaneïtat a 
l’assemblea, ni cantar-ne les lloances ama¬ 
gant les seves misèries, sinó afirmar que de 
la mateixa manera com la majoria de vega¬ 
des s’acusa l’espontaneïtat d’autoritarisme i 
d’imposar decisions i conseqüències a perso¬ 
nes que no han escollit el seu camí, decidir 
fer una assemblea ja és decidir què fer, i la 
seva resolució és antagònica a altres possibi¬ 
litats que l’assemblea nega en el moment en 
el que s’executa. Tot hi que pensem que el 
contingut no pot prevaldre per sobre de les 
formes no hauríem de caure en l’estupidesa 
de prioritzar la forma per sobre del contin¬ 
gut. En massa ocasions —i com qualsevol 
ideologia— s’ha acceptat l’assemblea de for¬ 
ma acrítica i ens hem deixat portar per un 
automatisme —que sovint respon a un «no 
saber fer»— tal com el d’acabar les manifes¬ 
tacions amb un «cul a terra» per fer una as¬ 
semblea, matant l’energia de la manifestació 
i de l’estar juntes reconduint-lo cap al terreny 
del debat i de l’avorriment. 



Hem volgut analitzar tres casos 
recents on això queda reflectit, en 
algun cas per criticar l’assemble- 
arisme dogmàtic i en altres per a 
observar les mancances a les que 
una aposta per l’espontaneïsme 
acrític ens pot abocar. 

Quan decidir com fer és 
escollir què fer. 

Manifestació d’estudiants 
29 de febrer del 2012 

Érem moltes davant de la porta de 
la Universitat de Barcelona el pas¬ 
sat 29 de febrer després de les càr¬ 
regues policials. Congregades allà 
al davant algunes, suades i enrabi¬ 
ades pels cops i les corredisses, sa¬ 
bíem que a un parell de kilòmetres 
d’on érem hi havia l’oportunitat de 
pitjar allà on al Poder li podia fer 
mal: el Congrés Internacional del 
Mòbil, ubicat a la plaça Espanya. 
De forma bastant espontània al¬ 
guns grups començàrem a cridar 
incitant a que la multitud de gent 
reunida no donés per finalitzada 
la manifestació i seguíssim juntes 
—el major nombre de persones 
possible— cap a plaça Espanya. 
A la porta de la universitat i pu¬ 
jades a un camió amb un equip 
d’altaveus les convocants de la 
manifestació —algunes portaveus 
de la PUDUP 1 — estaven des- 
convocant la manifestació. Fins 
aquí s’entén, si les convocants 
tenien un recorregut marcat i fi¬ 
nalitzava allà era normal que això 
passés. El problema es donà en el 
moment en el que les líders es¬ 
tudiantils pujades al damunt del 
camió —volent-se imposar per 
damunt d’allò que estaven cridant 
algunes manifestants— volgue¬ 
ren actuar d’apagafocs davant la 
voluntat d’algunes d’anar a plaça 
Espanya i reconduir aquesta decisió 
cap al fet de fer una assemblea per 



decidir què fer, utilitzant els mi¬ 
cròfons per a fer sentir la seva veu 
i aixafar la de nombrosos grups 
que, de forma disseminada, cridà¬ 
vem: «Anem, anem, anem a plaça 
Espanya!». D’aquesta manera al¬ 
gunes decidien fer una assemblea 
en comptes que cadascuna fes el 
que pensés o sentís més conve¬ 
nient, matant en la recerca del 
consens la ràbia que moltes sen¬ 
tíem, alimentant la ficció que s’ha 
d’explicitar i acordar què fer en un 
espai formal per poder fer alguna 
cosa. En aquell moment —i de¬ 
gut a que algunes de les persones 
pujades al camió ja havien prota¬ 
gonitzat accions de manipulació 
d’aquest tipus (vaja, que ja ens 
coneixem)— hi hagué tot un se¬ 
guit d’esbroncades que acabaren 
amb empentes i insults contra les 

líders estudiantils. Tot i això, una part de la 
manifestació —després de 50 minuts d’in¬ 
certesa— es dirigí cap a plaça Espanya on, si 
més no, s’aconseguí traslladar la lluita mera¬ 
ment estudiantil cap a una perspectiva més 
estructural fent tancar durant una estona el 
congrés de telefonia mòbil i el centre comer¬ 
cial de les Arenas. Aquell dia moltes vàrem 
actuar de forma impulsiva en veure que un 
altre cop les líders estudiantils ens «convida¬ 
ven» a posar el cul a terra i avui —-ja més en 
fred— ens cal fer una autocrítica. Podríem 
haver agafat el micròfon i dir que algunes 
volíem anar a plaça Espanya i que això no es 
contradeia amb l’aposta per part d’algunes de 
mantenir a qualsevol preu fer una assemblea; 
el criticable per ambdues bandes és que ens 
capficàrem en el fet que tothom que estava 
allà havia de decantar-se per una de les dues 
opcions, en lloc de dividir-nos en funció del 
que cada persona volia fer. En comptes d’ai¬ 
xò moltes persones es quedaren com a me¬ 
res espectadores d’un espectacle que, de ben 
segur, no acabaren d’entendre i que tampoc 
nosaltres no sabérem explicar a la resta. De 
vegades —i potser és normal— els micròfons 
ens cremen a les mans. 

La pugna per la plaça: unitat d’acció 
en la pluralitat cfe tàctiques 

El 27 de maig del 2011 quan començà a cór¬ 
rer la notícia que estaven desallotjant l’acam¬ 
pada de plaça Catalunya fórem milers les 
persones que ens apropàrem per evitar-ho. 
Des de primera hora, i durant tot el matí, la 
gent que arribava s’anava distribuint pel pe¬ 
rímetre de la plaça. La visió general era cla¬ 
ra: un grup d’entre 100 i 200 companyes es 
trobaven al mig de la plaça, treballadores de 
Barcelona pel Medi Ambient llençaven tota 
la infraestructura acumulada i les pertinen¬ 
ces de la gent que allà dormia als camions de 
la brossa i centenars de policies vigilaven la 
situació perquè tot continués tal com estava 
funcionant. Ràpidament la intel·ligència col- 
lectiva començà a funcionar: si els camions 
no poden circular el desallotjament no es 
pot efectuar. Gent que intentava convèncer 
les treballadores de la neteja que marxessin, 


gent bloquejant amb el seu cos la mobilitat 
dels vehicles, gent que els punxava les rodes. 
No calia parlar-ho entre totes, només amb 
la gent més propera, només calia ajudar a la 
persona que tenies al costat. Si totes fèiem 
alguna cosa, la que creguéssim més efectiva, 
podríem aturar el desallotjament. 

Quan els cops de porra van caure sobre els 
nostres cossos moltes no tornàrem a seure, 
però en veure que altres encara aguantaven 
no podíem deixar-les soles. Gent al terra era 
colpejada mentre gent de peu intentàvem 
desbordar els cordons policial. Hi hagueren 
empentes, cops de puny i de peu contra la 
policia, ja fos per recuperar el control de la 
zona, per alliberar a les que eren apallissades 
o per tornar una mica de la violència que es¬ 
tàvem rebent. Tal barreja de gent i de formes 
de fer tornà boja la policia ja que no sabia si 
la persona que li corria per darrere l’atacaria, 
fugia o volia tornar a seure i impedir el pas 
dels camions. 

Un cop les piloteres acabaren de fer la fei¬ 
na que els cops de bastó no podien fer una 
gentada envoltava la plaça. Uns quants mos¬ 
sos intentaven amb impotència evitar que la 
gent hi entrés. En alguns indrets d’aquest 
assalt la gent retrocedia davant l’amenaça de 
càrrega, en d’altres les amenaces eren respos¬ 
tes amb intents d’allau o amb empentes. 

Finalment, quan les ordres de desmuntar 
el dispositiu es donaren, milers de persones 
tornàrem a la plaça. Però moltes no teníem 
prou amb que la policia marxés, la volíem fer 
fora nosaltres. Corredisses, més empentes, 
més cops, llençament d’ampolles, garrafes 
i alguna pedra. Alguns mossos es van veu¬ 
re envoltats i algun d’ells va perdre la porra. 
Malgrat l’intent d’algunes fonamentalistes 
del pacifisme perquè la gent no sortís de la 
plaça, moltes «acompanyàrem» els mossos 
fins la plaça Urquinaona, des d’on finalment 
marxaren. 

Hi ha una certa tendència que vol ama¬ 
gar que malgrat el pacifisme acrític del 15M 
aquell dia fou la suma de les diferents tàcti¬ 
ques el que féu desbordar la policia. I si això 
succeí així fou perquè no se’ns ocorregué en 
cap moment fer una assemblea «per decidir 
entre totes què volem fer», simplement ho 




férem. Si ens haguéssim parat a decidir una 
línia comuna d’acció no s’haurien punxat 
les rodes dels camions, no hi hauria hagut 
cap intent de defensar-nos de la policia ni 
de fer-los fora malgrat que érem moltes més 
que ells. No, si haguéssim fet una assemblea 
l’únic segur és que haurien desallotjat l’acam¬ 
pada mentre nosaltres estàvem parlant. 

20N, victòria popular 

El 20 de novembre del 2011 en motiu de la 
nova victòria del Partit Popular a les elec¬ 
cions generals espanyoles, plaça Catalunya 
tornà a erigir-se com a centre o altaveu de la 
protesta contra el capitalisme, les retallades i 
el retorn dels neocons espanyols al poder polí¬ 
tic. Una trobada que moltes havien imaginat 
multitudinària es convertí en una cassolada 
més aviat poc massiva. Davant l’afluència 
de gent, evidentment, començaren a circu¬ 
lar diverses idees per la plaça. Algunes segur 
que venien de casa seva amb les intencions 
ben afilades i d’altres xerrant en petits grups 
parlaven de sumar-se a una o altra proposta. 
El que succeí però fou que al final es muntà 
una assemblea que acabà matant els ànims i 
la visceralitat d’un moment com aquell. As¬ 
segudes escoltant els arguments o les idees 
de qui s’atrevia a sortir a parlar en públic 
sobre què havíem de fer plegades s’acabaren 


enfonsant o despotencialitzant les possibili¬ 
tats que s’endevinaven: anar a l’hotel Majes- 
tic on CiU festejava els resultats electorals, 
anar al World Trade Center on el PP cele¬ 
brava el seu triomf, anar a recolzar l’edifici 
ocupat 15-0, entre d’altres propostes. Un 
moment per a la solidaritat o l’odi s’acabà 
convertint en un ritual racionalitzador que 
féu marxar molta gent a casa i les diferents 
opcions que sorgien acabaren desinflades, 
sense ràbia, sense ànims, fent allò que tocava 
fer, en un marc de protesta pautat, militant. 
Sembla que estiguem aprenent que el con¬ 
sens derivat d’un assemblearisme centralis¬ 
ta és l’única manera d’actuar, que la resta 
d’expressions han de desautoritzar-se o han 
de viure’s aïlladament, en solitari, sense que 
existeixi la possibilitat de contagi. Hem de 
dir però que el nostre disgust d’aquell dia 
també ve dels nostres propis límits a l’hora 
de tirar endavant una proposta contra vent i 
marea. Si haguéssim vingut més preparades 
amb propostes concretes i pancartes, decidi¬ 
des a marxar fins a la seu de les vencedores, 
hauríem pogut aprofitar aquest moment i 
aplegar a qui vulgués sense necessitat d’as- 
semblear-nos. Potser és la nostra por a donar 
propostes clares o la nostra confiança cega 
en l’espontaneïsme el que fa que a vegades 
ens arrepleguem en una expectació crítica 
però ineficaç. 

A l’anterior número de Terra Cremada parlà¬ 
vem de la superació de la democràcia en tant 
que superació de la forma de govern actual i 
del parany sobre el qual es basa la separació 
entre política, economia i vida. Avui volem 
centrar-nos en el que suposa fer una sepa¬ 
ració de l’economia —de com satisfem les 
nostres necessitats— de la resta de relacions 
de les quals s’alimenta el capitalisme. Una 
separació que afavoreix que el sistema capi¬ 
talista pugui reinventar-se alhora que ens pot 
debilitar en la nostra lluita per acabar amb 
el treball i la propietat privada. Fem aquest 
article no amb la intenció d’emetre a mode 
de fascicles com superar aquestes parcialitats 
—perquè sinó cauríem en el mateix que criti¬ 
quem— sinó perquè darrerament veiem com, 
de la mateixa manera que ja apuntàrem a la 
crítica de la democràcia, no tenint suficients 
paraules, discursos ni —sobretot— pràcti¬ 
ques que superin l’actual manera de viure i de 
relacionar-nos podem acabar ancorant-nos i 
reafirmant les misèries a les que el capitalis¬ 
me ens condemna. Si apuntem això és perquè 
ens preocupa que moltes de les dinàmiques o 
projectes que diuen allunyar-se del capitalis¬ 
me caiguin en el miratge de que podem viure 
sense capitalisme sense destruir-lo: podem 
plantejar-nos un món sense capitalisme, però 
el capitalisme, amb la seva essència expansiva 
i global, no deixa lloc perquè existeixi un a 
fora o un al marge d’ell. 

També volem deixar clar d’entrada que no 
volem desmerèixer cap iniciativa individual o 
col·lectiva d’aquelles que, com nosaltres, han 
de buscar-se la vida per tal de sobreviure de 
la manera menys dolorosa i més apassionant 
possible, sinó que el que volem apuntar és 
que aquestes sortides no són realment sorti¬ 
des sinó maneres d’existir dins de la nostra 
misèria. No pretenem donar lliçons d’on sí i 


on no han d’anar a parar les nostres energi¬ 
es, sinó preguntar-nos perquè encara no hem 
estat capaces de crear imaginaris i pràctiques 
col·lectives i individuals que ens empenyin a 
la creació de projectes veritablement comu¬ 
nitaris per tal d’abastir les nostres necessitats 
i desitjós sense que això sigui a costa de ter¬ 
ceres ni que aquestes activitats siguin mera¬ 
ment pal·liatives. Ens dirigim a aquelles que, 
com nosaltres, han decidit no apostar per un 
lloc fix on arribar sinó per unes formes de fer 
que ens puguin empènyer a anar construint 
processos relacionals cada cop més basats en 
allò comunitari. Ens dirigim a aquelles que 
veuen que, ara per ara, estem acomodant-nos 
o adaptant-nos a la misèria d’haver de tre¬ 
ballar per manca d’un horitzó revolucionari 
proper... o serà per això mateix que no hi ha 
una perspectiva de superació revolucionària? 

No tenemos nada que objetar ante el hecho 
de que algunos companeros busquen organi- 
zar su vida como quieran y saquen el mejor 
partido posible de las circunstancias en las 
que se encuentran. Pero protestamos cuan- 
do las formas de vida, que no son ni pueden 
ser màs que adaptaciones al sistema actual, 
se quieren presentar como algo anarquista o, 
peor aún, como medios de transformar la So¬ 
ciedad sin recurrir a la revolución. 

E. Malatesta 

La lògica del mercat que (gairebé) tot 
ho impregna 

No, el capitalisme no s’aguanta només perquè 
hi ha uns grans magnats que dominen el 
món, no, ni molt menys. El capitalisme 
s’aguanta i es reprodueix perquè la nostra 
manera de relacionar-nos amb el món —i 
per tant també entre nosaltres— és gairebé 
enterament capitalista 1 . Això vol dir que 
en la quotidianitat dels nostres gestos 

reproduïm unes dinàmiques que 
ens dificulten veure i experimentar 
més enllà de les relacions de 
dominació i la mercantilització 
de les relacions humanes. De 
vegades és tan sols que no tenim 
suficients diners per invertir un 
capital base per convertir-nos 
en empresàries d’èxit, però hi ha 
petits gestos immersos en la nostra 
quotidianitat que demostren fins a 
quin punt la lògica mercantil guia 
les nostres decisions. Pensar que 
el capitalisme és quelcom extern 
a nosaltres és infravalorar-lo i 
d’altra banda abaixar la guàrdia a 
l’hora de combatre’l. La lògica del 
capitalisme —l’individualisme, 
la propietat privada, l’especulació, 
el domini sobre l’altra, etc.— 
s’insereix a dins nostre dificultant- 
nos que ens relacionem a 
partir d’allò que necessitem 
conjuntament i provocant la relació 
amb l’altra a partir d’allò que 
l’altra ens pot oferir. Val a dir que 
això no significa que l’hegemonia 
del capital sigui total —no serem 
nosaltres qui plantejarem la 
seva perfecció com a sistema. 
La tendència a allò comunitari, 
consubstancial a l’ésser humà, 
sempre reapareix a les escletxes 
d’aquesta societat; totes hem vist 
i gaudit algun cop de la solidaritat 
entre iguals, del funcionar sense 
lleis, del donar sense esperar res a 
canvi, etc. Es el moviment real que 
anul·la i intenta superar l’estat de 
coses actual. 

El miratge de les 
alternatives 

Banca ètica, cooperatives, mercats 
d’intercanvi, noms que sonen i 
ressonen encara més a les nostres 
assemblees de barri arrel de 
l’ocupació de les places arreu de 
l’Estat —l’anomenat moviment 


del 15M— quan algunes 
plantegen possibles sortides del 
capitalisme. El miratge de les 
alternatives ens pot fer desviar 
del tema de fons, ennuvolar-nos 
en el pantanós món d’escollir el 
producte que més ens escaigui, 
la forma en que més ens agradi 
ser explotades, l’ètica que més 
ens convingui sempre i quan 
participem de l’especulació i la 
usura, la salsa amb la que decidim 
ser cuinades sempre i quan no 
se’ns ocorri d’atacar la propietat 
privada ni els privilegis d’aquelles 
que ens dominen perquè... on 
preferiríem deixar els nostres 
diners? On preferiríem treballar? 
Si no ens fem les preguntes 
adequades podem mossegar 
l’esquer i oblidar-nos que del que 
aquí es tracta es de seguir lluitant 
contra els diners, contra el treball 
i contra tota opressió. 


1. El patriarcat i 
capitalisme van de 
la mà i, per tant, 
un anticapitalisme 
que plantegi una 
superació d'aquest 
només en la seva 
vessant econòmica 
—o en qualsevol 
altra vessant 
parcial— no és un 
anticapitalisme 
complert. També 
succeeix amb 
el racisme, 
l'homofòbia, etc. 

El capitalisme 
s'ha nodrit de 
totes aquestes 
dominacions per 
tal de poder-se 
exercir, i no hagués 
pogut arribar 
fins aquí sense 
aquestes. 

2. Us remetem a 
la pàgina d'unes 
companyes de 
Madrid que 
treballen en 
contra dels centres 
de menors, 
anomenats 
eufemísticament 
Centres de 
Protecció a 
la Infància: 
http://www. 
centrosdemenores. 
com/?Campana- 
de-boicot-a- 
Triodos-Bank. 
Potser no 
parlaríem tant 
d'aquests tipus 
de banques si 
no fos perquè 
han augmentat 
la seva clientela 
de manera 
exponencial arran 
del fenomen de 
les ocupacions de 
places arreu de 
l'Estat. 


3. Respecte a 
això, bo i sabent 
que és un tema 
força complicat i 
on cadascuna de 
nosaltres tindrà 
les seves pròpies 
particularitats, 
remetem al treball 
de recerca dut a 
terme per les com¬ 
panyes d'insub- 
missió a les penes 
multa, http:// 
www.alespenespu- 
nyalades.blogspot. 
com.es/2009/04/ 
dossier-sobre-les- 
penes.html 


Con sumo consumo 

El capitalisme, en la seva lògi¬ 
ca d’expansió mercantil, ofereix 
mercats i productes per a totes 
aquelles que estan disposades a 
comprar-los. La indústria ètica, 
ecològica, «bio», amb respec¬ 
te al medi ambient, etc., són el 
resultat de l’expansió lògica del 
Capital. Si apareix aquest mer¬ 
cat és perquè pot generar-se més 
capital. Si aquest mercat triomfa 
es perquè hi ha gent que es gasta 
els diners en ell. No es que apos¬ 
tem per fer-li cap boicot especi¬ 
al a aquesta mena de productes 
però és evident que l’aposta per 
un consum d’aquest tipus no 
produeix cap canvi significatiu 
en les relacions socials actuals. I 
aquí radica el problema, quanta 
gent realment creu que comprar 
tal o qual producte en aquesta o 
aquella botiga és un front més 
de l’anticapitalisme? O pitjor 
encara, creu que és el camí per a 
la transformació social? Podem 
escollir menjar més sà o que no 
s’enriqueixin les quatre marques 
de sempre però no se’ns pot 
oblidar que sota el capitalisme 
el consum sempre és reproduc¬ 
ció del capital. 

Banques ètiques o 
estètiques? 

Com podria una banca arribar 
a ser ètica, o millor dit, a quina 
ètica sinó a la de la banca 
respon una banca ètica? A quina 
lògica sinó a la de l’especulació 
respon una banca amb aquestes 
característiques? Que els 
nostres diners siguin utilitzats 
per especular amb consums 
macrobiòtics en comptes d’en 
la indústria nuclear poc importa 


a la banca mentre tant uns com 
els altres aportin beneficis a 
aquestes empreses financeres 
—només ens cal mirar el cas 
de Triodos Bank i O’Belen 2 . 
I ara, som capaces d’imaginar 
dipositar els nostres diners a 
algun lloc segur sense haver 
de passar per un banc? Sí, 
sabem que el millor de tot seria 
poder prescindir dels diners 
i l’intercanvi en la satisfacció 
de les nostres necessitats però 
la majoria de gent segueix 
cobrant a final de mes, posant 
els seus diners i domiciliant 
els seus rebuts a un compte 
corrent i cobrant els seus salaris, 
prestacions o ajudes a través 
d’un o un altre banc. Pensar que 
la majoria de nosaltres guarda 
els seus diners a sota d’una rajola 
ens sembla massa il·lús, tot i així 
seria interessant que als nostres 
barris i espais féssim veure a les 
nostres companyes que tot i que 
d’entrada no sembla gaire segur 
deixar els diners en metàl·lic a 
casa, el fet de deixar-los al banc 
no dona gaires més garanties 
—per no dir moltes menys. 
Si fem un balanç de totes les 
problemàtiques, contradiccions 
i maldecaps associats a haver de 
deixar els diners dins d’un banc 
podem concloure fàcilment que 
el millor és allunyar els diners de 
l’especulació bancària. Els bancs 
treballen amb més o menys el 
10% dels diners que diuen tenir, 
tota la resta és diner fictici. 
No cal que ens anem al cas del 
«corralito» de l’Argentina per 
demostrar-nos com de segur 
és esperar que els diners que 
dipositem tranquil·lament a un 
banc ens seran retornats quan 
nosaltres vulguem: els casos 
cada cop succeeixen més a prop 









Cooperativa Integral 
Catalana: deixeu de ven- 
dre'ns la moto! 

Com ja hem dit, no volem des¬ 
merèixer cap iniciativa per a la 
consecució de l'emancipació 
humana. Cada col·lectivitat 
o unitat econòmica —ja sigui 
una indivídua, una família, 
un col·lectiu, etc.— mira de 
trobar els mecanismes per 
cobrir les seves necessitats i 
satisfer llurs desitjós. El pro¬ 
blema s'esdevé en el moment 
en que una d'aquestes unitats 
promociona la seva particular 
forma de fer amb un caràcter 
o una pretensió universalista. 
Arribant a proposar el seu 
model com a superació del 
capitalisme en el capitalisme, 


venent-nos la moto de que és 
possible acabar amb el capita¬ 
lisme sense combatre'l. Quan 
això succeeix, massa cops 
se'ns ven la proposta a partir 
d'una mistificació d'aquesta, 
això és, lloant els aspectes po¬ 
sitius i amagant aquells que 
poden posar en qüestió el 
projecte. Se'ns amaguen —o 
amaguem— aquelles contra¬ 
diccions i dubtes que aparei¬ 
xen en la posada en pràctica 
d'un projecte ideal i seguim 
idealitzant-lo quan l'expli¬ 
quem a les altres en comptes 
de mostrar els dubtes que ens 
van sorgint pel camí. 

Fer la nostra pròpia mone¬ 
da no acaba amb el problema 
de l'alienació ja que igual¬ 


ment existeix la mediació en¬ 
tre el producte de la nostra 
activitat individual i allò que 
necessitem entre membres 
d'una mateixa comunitat com 
a relació entre estranyes. Re¬ 
petim que degut a que encara 
no hem acabat amb la mone¬ 
da cunyada per l'Estat, podria 
semblar inútil —o si més no 
agosarat— criticar la proposta 
concreta d'un col·lectiu parti¬ 
cular. El que critiquem aquí es 
que això es proposi com a so¬ 
lució al capitalisme quan tan 
sols és un capitalisme contro¬ 
lat —en petita mesura— per 
les pròpies membres: és a dir, 
un projecte de socialdemo- 
cràcia radical. Llavors no és 
el nostre projecte; no té més, 
tampoc té menys. 


nostre, al poble de l’Aldea a Tarragona 
ha succeït al darrer desembre. També 
és important tenir en compte les 
sancions administratives i penes-multa 
ja que, cada cop més, la repressió de 
baixa intensitat intenta ofegar-nos 
econòmicament, i és per això que la 
insolvència es presenta com una de 
les eines més efectives en un primer 
moment. Moltes de nosaltres ja hem 
comprovat que no tenir els diners al 
banc no és només una qüestió d’ètica 
sinó de seguretat 3 . 

Llavors, què fem amb els nostres di¬ 
ners? Bé, la majoria de nosaltres no tin¬ 
drem gaires problemes per amagar els 
quatre estalvis sota qualsevol rajola de 
casa nostra. Però si el que ens preocu¬ 
pa és d’on treure els diners per projec¬ 
tes més grans potser ens caldria pensar 
senzillament que només podrem tirar 
endavant projectes a partir dels diners 
que, realment, podem aconseguir. Ja 
sigui a partir d’exposar-ho davant dels 
nostres col·lectius i demanar suport 
econòmic a la resta de persones o as¬ 
sumint que no podem tirar endavant el 
nostre projecte si no volem passar pel 
crèdit i el que això comporta. 


La falsa comunitat de la mercaderia 

El poder del dinero es el de fabricar un 
vinculo entre los que carecen de vínculos, 
el de vincular a los extranjeros en tanto 
que extranjeros y, de ese modo, poniendo 
cualquier cosa en equivalència, poner todo 
en circulación. La capacidad del dinero de 
vincularlo todo se compensa por la superfi- 
cialidad de este vinculo en el que la mentirà 
es la regla. 

La insurrección que viene, 
Comitè Invisible 

Moltes podrien parlar d’altres economies, i 
de fet ho fan, remetent a economies solidà¬ 
ries o mercats d’intercanvi, a bancs de temps 
i mercats de favors, però això tan sols estén 
els tentacles de la lògica mercantil i la seva 
base: l’intercanvi de propietats privades. Per 
a moltes de les nostres companyes sembla 
que el fonament del capitalisme siguin els 
diners, però no és així. L’intercanvi és el fo¬ 
nament sobre el qual es sustenta el mercat 
i es basa en crear una relació no entre les 
persones sinó entre aquestes i les coses: què 
posseeixes?, què m’ofereixes?, què vols?, en 
comptes de què necessites?, o que et puc 
oferir? Enfront de l’intercanvi nosaltres apos¬ 
tem per la reciprocitat. Mentre l’intercanvi es 



Per la cooperació, contra 
el cooperativisme 

El cooperativisme no és la 
superació de l'economia, 
no és no-capitalista, és tan 
sols una de les opcions més 
acord amb la nostra forma 
de fer en tant que estem 
forçades a treballar per po¬ 
der sobreviure. El que vo¬ 
lem puntualitzar aquí és que 
aquests projectes empresa¬ 
rials tenen certes limitaci¬ 
ons i cal que les assenyalem 
per tal de no mitificar-los. 

Evidentment, per cons¬ 
truir una alternativa real 
és necessària la coopera¬ 
ció entre les excloses, però 
per tal tasca no cal muntar 
una cooperativa. Les assem¬ 
blees de treballadores, les 
caixes de resistència o les 
xarxes de suport mutu, per 


dir només algunes, són al¬ 
tres maneres d'organització 
entre iguals que no passen 
necessàriament per la gestió 
empresarial del món laboral. 

Confondre l'eina —coope¬ 
ració— amb la institució de 
la mateixa —cooperativis¬ 
me— és començar a perdre 
el potencial transformador 
de les nostres formes de fer. 
De la mateixa manera que no 
hi ha —per sort— qui propo¬ 
si reprendre les associacions 
de veïnes com a afiançament 
de l'autoorganització que 
s'està donant als barris, pre¬ 
tendre crear un pol anticapi- 
talista al món laboral a partir 
d'una certa forma de gestió 
empresarial és no només in¬ 
genu sinó també insultant. 
Les cooperatives poden ser 
considerades anticapitalistes 
si les persones que les con¬ 


formen fan una aposta cons¬ 
cient per unes relacions co¬ 
munistes, i això implica sortir 
del marc laboral i implicar-se 
en el conflicte que s'estén 
per tot allò social. Formal¬ 
ment, una cooperativa és la 
forma d'inscriure's al registre 
mercantil que ens dóna més 
possibilitats de decidir com 
i amb qui treballar. Perquè 
sigui, a més, una eina allibe¬ 
radora necessitem que entri 
a formar part de les infraes- 
tructures en les que es po¬ 
den recolzar les lluites, desvi¬ 
ant coneixements i recursos 
materials i estant disposada 
a tancar quan les contradic¬ 
cions capitalistes l'empenyin 
a l'explotació d'altres compa¬ 
nyes o a la mercantilització 
de les nostres idees i pràcti¬ 
ques. Aquestes són les coo¬ 
peratives que ens fan falta! 


dóna entre persones aïllades que es relaci¬ 
onen a partir d’allò que tenen —tant tens, 
tant vals— la reciprocitat es dóna en la rela¬ 
ció entre qui té quelcom en comú. La reci¬ 
procitat permet teixir quelcom col·lectiu ja 
que quan dónes ho fas de forma incondicio¬ 
nal, sense esperar res a canvi i, en alguns ca¬ 
sos, sense saber qui ho rebrà; tan sols sabent 
que és membre d’una comunitat que aposta 
per aquest tipus de relacions. Senzillament 
apuntem que si hi ha mercat pot existir un 
vincle però no necessàriament comunitat, 
més aviat en dificulta l’existència. 

L’explotació autogestionada; 
treballadores autònomes i 
cooperatives 

(...) Según los requerimientos del mercado, 
la mano de obra es empleada o arrojada de 
nuevo a la calle. Dicho de otra manera, se 
utilizan todos los métodos que le permiten 
a la empresa hacer frente a sus competido- 
ras en el mercado. Los obreros que forman 
una cooperativa de producción se ven así 
con la necesidad de gobernarse con el màxi- 
mo absolutismo. Se ven obligados a asumir 
ellos mismos el rol del empresario capitalista, 


contradicción responsable del fracaso de las 
cooperativas de producción, que se convier- 
ten en empresas puramente capitalistas o, si 
siguen predominando los intereses obreros, 
terminan por disolverse. 

Reforma o Revolución, 
Rosa Luxemburg 

Muntar una empresa i esperar que sigui ren¬ 
table passa per inscriure’s dins la lògica de la 
competitivitat. Tant si ho fas tu sola com si 
ho fas amb quatre amigues, és a dir, tant si 
et fas autònoma com si muntes una coopera¬ 
tiva. Si una empresa no és competitiva mor. 
L’engany que ens van fer creure a l’època de la 
reconstrucció capitalista després de la Segona 
Guerra Mundial —als anys 50 a Europa i a 
l’Estat espanyol d’ençà la transacció democrà¬ 
tica — és que, de la nit al dia, podíem deixar 
de ser treballadores per a passar a ser empre¬ 
sàries pel sol fet de lliurar-nos de l’explotació 
d’un patró, sense adonar-nos que hi ha una 
altra explotació a la que estem subjectes que 
és l’explotació del mercat, de la competèn¬ 
cia. El capitalisme —degut a les pressions de 
les fortes lluites obreres dels 60 i 70— cedí 
l’oportunitat a unes quantes treballadores de 

provar a fer el salt de classe, sem¬ 
pre i quan demostressin que po¬ 
dien oferir beneficis a l’empresa 
i competitivitat al mercat a base 
d’explotar-se a elles mateixes, a 
terceres persones o a les consumi¬ 
dores. En aquest recorregut mol¬ 
tes han estat les que s’han cregut 
aquesta mentida reforçada per 
alguns exemples que han ajudat 
a alimentar aquesta ficció 4 . Però 
el fet és que la majoria d’aquelles 
que van apostar per crear la seva 
pròpia empresa ho van fer a canvi 
de vendre no només la seva for¬ 
ça física sinó també la seva salut 
mental així com la de les seves 
companyes de feina i la d’aquelles 
que tenien més a prop. 

La lògica empresarial s’insereix 
dins de la mentalitat de la treba¬ 
lladora autònoma arribant, en la 
majoria de casos, a contractar per¬ 
sonal quan hi ha prou beneficis i 
despatxar-lo quan ja no cal o quan 
els seus serveis no ofereixen be¬ 
neficis justificant les seves misèri¬ 
es a partir de recordar tot el que 
han hagut de lluitar per a aixecar 
l’empresa —no diem que en molts 
casos això no sigui veritat. El que 
succeeix, com en qualsevol altra 
empresa, és que es socialitzen les 
pèrdues i es privatitzen els guanys. 
Si no acceptem ser explotadores i 
no tenir miraments, senzillament, 
la nostra empresa no tirarà enda¬ 
vant; entre d’altres coses perquè 
no podrà ser competitiva. 

—El proletariat sense enemics 

A quantes persones coneixem a 
les quals van enganyar als anys 80 
fent-los creure que si muntaven 
la seva pròpia empresa deixarien 
de ser explotades per un jefe} A 
partir d’ara el meu jefe seré jo!, i 
no podien tenir més raó. El fet 
que moltes persones decidissin 
fer-se autònomes provocà una 


aparent absència d’enemigues. 
La treballadora autònoma només 
pot acusar dels seus mals a una 
ens abstracte com és el mercat en 
comptes de la treballadora clàssica 
que podia responsabilitzar dels 
seus mals econòmics a aquella que 
la contractava i l’explotava. En 
aquesta absència de responsabilitat 
externa l’autònoma només pot 
auto-responsabilitzar-se i lluitar 
per fer-se més desitjable per 
al mercat, és a dir, fer-se més 
competitiva. Voilà\... el miracle 
del capitalisme, aconseguir que 
siguin els seus propis súbdits els 
que decideixin autoexplotar-se. 

El treball autònom ha estat una 
eina indispensable per al desen¬ 
volupament del capitalisme a les 
nostres societats durant els dar¬ 
rers temps. Ha possibilitat a les 
grans empreses un gran ventall 
de mà d’obra cent per cent dispo¬ 
nible a la vegada que ha fet que 
aquesta es responsabilitzés de tots 
els costos de gestió, organització 
i seguretat social. La flexibilitat 
que ofereix una treballadora au¬ 
tònoma s’adapta perfectament a 
les necessitats del mercat de mà 
d’obra. 

El que han anomenat externa- 
lització de funcions de les grans 
empreses en el procés de pro¬ 
ducció, distribució i/o venda del 
producte o servei no ha significat 
altra cosa que una disminució del 
cost per part de la gran empresa. 
El mercat provoca que aquestes 
treballadores autònomes que po¬ 
drien haver estat antigues com¬ 
panyes de feina es converteixin 
en competidores que es barallen 
per l’obtenció del contracte amb 
la gran empresa. Òbviament 
aquesta rivalitat significa oferir el 
màxim servei al mínim cost, és a 
dir l’augment del benefici per al 
capitalista. 


4. Un dels casos 
més coneguts és el 
d'Amancio Ortega, 
màxim accionista 
d'Inditex (Zara, 
Massimo Dutti, 

Pull & Bear, Bersh- 
ka, etc.). És l'exem¬ 
ple perfecte de 
mobilitat social: de 
treballar amb 14 
anys a una botiga 
de roba a ser la 5^. 
persona més rica 
del món, segons 
la revista Forbes. 

El que amaguen 
aquestes fugides 
de l'origen de 
classe és que per 
molt que hi hagi 
certes persones 
que puguin passar 
d'una classe a l'al¬ 
tra les condicions 
que garanteixen 
aquests tipus de 
relacions sempre 
faran que hi hagi 
dues classes dife¬ 
renciades. 

5. Booommü! 

_ 


6. El toyotisme ha 
estat un sistema 
de producció fabril 
que desplaçà 
el taylorisme i 
el fordisme en 
la producció en 
cadena introduint 
i afavorint, entre 
d'altres coses, la 
identificació de les 
treballadores amb 
els interessos de la 
empresa. 


Amb les cooperatives succeeix 
tres quarts del mateix. La lògica 
del mercat impregna qualsevol 
empresa que pretengui estar dins 
d’aquest i ser competent —i si no 
pretén ser competent i per tant ser 
competitiva no podrà sobreviure—; 
haurà de decidir d’on treu la seva 
capacitat per ser competitiva i 
beneficiosa a la mateixa vegada: 
de les seves treballadores —en 
aquest cas serien les mateixes 
cooperativistes les que es 
rebaixarien el sou, autoexplotant- 
se—, de les seves clients —és a dir 
extraient el benefici enganyant- 
los i supravalorant el producte—, 
o de l’augment de la producció 
—explotant-se més a partir de 
l’augment de l’activitat, enverinant 
el medi, etc. 

De la mateixa manera, i per no 
menysprear la valuosa activitat 
desenvolupada per moltes de les 
nostres companyes en l’elaboració 
de projectes cooperatius, volem 
assenyalar que sabem que molts 
d’aquests projectes funcionen; i 
funcionen bé. Però ho fan gràcies a 
l’aposta col·lectiva perquè aquests 
puguin tirar endavant; ja sigui en 
el format de biblioteques, casals, 
distribuïdores... El que diem aquí 
—i potser de manera massa re¬ 
iterativa— és que si a més d’ofe- 
rir-nos un servei aquests projectes 
pretenen poder donar de menjar a 
aquelles qui el tiren endavant tard 
o d’hora hauran de fer-los renta¬ 
bles, i llavors, els esclataran a les 
mans 5 . Ara per ara moltes coope¬ 
ratives tiren endavant gràcies al 
suport incondicional —nascut des 
d’una posició ètica— de moltes 
consumidores. Moltes d’aquestes 
es poden permetre el luxe de com¬ 
prar productes biològics, lliures 
de transgènics o que paguin un 
sou més decent a les seves treba¬ 
lladores tot i adonar-se que això 


provoca un increment del preu 
del producte. El cas és que nosal¬ 
tres no podem competir amb una 
empresa que exploti a les treballa¬ 
dores a Indonèsia pagant uns sous 
vint vegades inferiors als d’aquí. Si 
volem que la nostra cooperativa 
funcioni conforme als nostres va¬ 
lors —i això podria ser per exem¬ 
ple no autoexplotant-nos més del 
que ho farien en una altra empresa 
qualsevol— haurem de jugar amb 
la bona voluntat de la gent que 
decideixi comprar-nos a nosaltres 
pel doble del preu d’aquest ma¬ 
teix producte al mercat..., i això 
és, a nivell mercantil, insostenible 
a llarg plaç. Si muntem, per exem¬ 
ple, una cooperativa-llibreria amb 
material polític la cosa pot funcio¬ 
nar. Ara bé, si n’apareix una a cada 
barri, o bé les clientes es repartei¬ 
xen i enfonsen la viabilitat de ca¬ 
dascuna d’aquestes, o bé es man¬ 
tenen fidels a una o dues d’elles 
provocant la impossibilitat de la 
resta de projectes. Sigui com sigui 
els criteris del mercat resulten in¬ 
compatibles amb la posició ètica 
de la consumidora d’aquestes co¬ 
operatives. Que quedi clar que va¬ 
lorem l’esforç i dedicació de la gent 
que aposta per sacrificar-se en una 
cooperativa per tal que uns llibres 
—un contingut— o una bona ali¬ 
mentació —ecològica— puguin 
estar a l’abast de la gent. Potser 
sense aquest esforç seria més di¬ 
fícil la difusió de la crítica radical 
o el manteniment d’un saber agrí¬ 
cola menys agressiu amb el medi 
ambient, però la pregunta és: fins 
a on estem disposades a arribar per 
a mantenir la viabilitat econòmica 
dels projectes? 

—La identificació amb l’empresa 

El cooperativisme podria ser un 
paradigma sobre el que s’afiança 
el toyotisme 6 . En molts processos 











cooperatius el que s’aconsegueix 
és que, gràcies a la solidaritat en¬ 
tre les treballadores, la feina — 
que d’altra manera no es podria 
aconseguir— acabi efectuant-se. 
En la majoria de les feines actu¬ 
als la governabilitat de l’empresa 
tendeix a la cessió de responsabi¬ 
litats cap a les treballadores, i això 
provoca un sentiment de partici¬ 
pació en el projecte de l’empre¬ 
sària. Al cap i a la fi, del que es 
tracta és d’un procés paral·lel al 
que utilitza la gestió democràti¬ 
ca ciutadanista. Gràcies a la col- 
laboració amb el projecte empre¬ 
sarial —també vàlid per l’empresa 
Barcelona— s’eviten vagues i exi¬ 
gències de millores salarials així 
com s’arriba a justificar l’empitjo¬ 
rament de condicions laborals per 
la salvaguarda del projecte. Les 
cooperatives o el treball autònom, 
en tot cas, ajuden a desconflic- 
tivitzar el projecte expansiu de 
la gran empresa capitalista. Allò 
que d’altra manera no assumi¬ 
ríem, sent nosaltres mateixes la 


nostra pròpia empresa ho acabem 
assumint. 

—La mitificació de la recuperació 
de fabriques, el fantasma de l’«ar- 
gentinitis» 

Quantes de nosaltres hem sentit 
fer apologia de l’autogestió obrera 
a partir de l’experiència de les recu¬ 
peracions de fàbriques a l’Argentina 
(Zanón, p.e.), als 70 i 80 a l’Estat es¬ 
panyol (Numax, p.e. 7 ) o al període de 
descolonització —relativa— d’Algè- 
ria? Les fàbriques recuperades són 
fàbriques que han estat deixades per 
les capitalistes justament perquè no 
eren rentables per a aquestes. Lexpe- 
riència de l’Argentina ens demostra 
que aquestes fàbriques han pogut 
tornar a ser rentables per al mercat 
a partir de tornar-se competitives al 
preu d’autoexplotar-se i funcionar 
dins la mateixa lògica empresarial 
que abans. Que apuntem contra la 
mitificació de les recuperacions del 
lloc de treball no vol dir que me¬ 
nyspreem el que suposen: la gent pot 
mantenir un treball per poder sobreviure, 


7. Recomanem 
aquí els 

documentals de 
Joaquim Jordà, 
de l'Escola de 
Barcelona, Numax 
presenta i 20 
anos no es nada, 
sobre el procés 
de recuperació 
d'una fàbrica als 
anys 80 per part de 
les seves pròpies 
treballadores. 

8. Recomanem els 
articles apareguts 
tant a Cuadernos 
de negación 
com a Ruptura 
sobre classes 
socials. Podreu 
trobar els articles 
als següents 
enllaços: http:// 
gruporuptura. 
wordpress. 
com/2010/04/02/ 
las-clases-en- 
la-sociedad- 
capitalista/ i també 
http:// 
cuadernos 
denegacion. 
blogspot. 

com/2009/09/nro- 

2-clases-sociales-o- 

la-maldita.html 


es dóna un procés col·lectiu que pot 
fer emergir quelcom de comú i si hi 
ha beneficis aquests es socialitzen. 

En aquests casos podem veure 
que malgrat haver certa lluita dar¬ 
rere d’aquestes recuperacions, si la 
direcció de l’empresa ha marxat no 
ha sigut per la pressió de les treba¬ 
lladores sinó per altres motius — 
recessió econòmica, delictes eco¬ 
nòmics, etc.—. Per tant, l’empresa 
sota control de les treballadores en 
realitat vol dir que les treballadores 
estan sota el control de l’empresa, 
és a dir, que la lògica de la com¬ 
petència continuarà condicionant 
la producció, independentment de 
qui la gestioni. Si l’autogestió ha 
de fer que les nostres condicions 
materials millorin, llavors apostem 
per aquest procés. Si no, només es 
queda al camp de la crítica a com 
s’hauria de gestionar el capital, i 
per tant a argumentar que podria 
existir un capitalisme igualitari si 
aquest es gestionés correctament. 
És a dir, si l’expropiació al capita¬ 
lista es fa per redirigir la producció 
cap a la satisfacció de les necessi¬ 
tats, llavors és l’autogestió que de¬ 
fensem. Per contra, si es tracta de 
tornar a la feina, produir el mateix 
i vendre les mercaderies però sense 
la direcció del patró llavors és au- 
toexplotació. 

Evidentment, la realitat no és 
blanca o negra, i com la lluita de 
classes beu de les contradiccions 
que dóna aquesta realitat, «l’au¬ 
togestió» en abstracte tampoc la 
podem refusar. Malgrat que l’au¬ 
togestió no és l’alternativa al ca¬ 
pitalisme sí que ens pot ajudar a 
fer passos per superar-lo, ja que la 
lluita per la gestió col·lectiva de les 
productores pot fer-nos veure la 
coincidència d’interessos com a ex¬ 
plotades, pot ajudar-nos a trencar 
amb l’aïllament i l’individualisme 
del «campi qui pugui» i, el que és 


més important, el fet de passar per 
l’autogestió del nostre espai d’ex¬ 
plotació pot permetre adonar-nos 
que això no soluciona l’explotació 
en si. No cal passar individualment 
per aquest procés per adonar-nos 
d’aquest parany contrarrevolucio- 
nari, però segurament a un nivell 
col·lectiu alguna gent apostarà per 
la fórmula autogestionària abans 
no se n’adoni que la satisfacció de 
les necessitats de tota la societat no 
passa per canviar les formes, de qui 
gestiona què, sinó d’un canvi pro¬ 
fund de la totalitat de les relacions 
socials. 

Si aquest debat ens sembla 
massa abstracte fixem-nos en 
el que ens pot succeir si ens 
deixem enlluernar per la paraula 
autogestió. L’estiu de l’any passat a 
algunes ens va sorprendre l’anunci 
del tancament de l’Hospital 
Dos de Maig. El primer dia de 
mobilitzacions érem unes quantes 
les que se’ns va fer la boca aigua 
quan vàrem escoltar, en boca 
d’algunes treballadores, parlar de 
l’autogestió de l’hospital. Però, què 
significava realment l’autogestió 
d’un hospital? Només té tres 
maneres de finançar-se: per part de 
l’Estat, de forma privada a partir 
dels seus socis/clients, o a partir 
dels impostos amb una gestió del 
capital per part d’un grup privat. 
Si ens fixem detingudament —i 
finalment sembla que és el que 
està passant— el que es dóna 
quan es parla d’autogestió per part 
de les treballadores és un procés 
de privatització on, com ja hem 
assenyalat al llarg del text, una 
empresa que no és rentable amb 
un format clàssic passa a ser-ho 
en el format d’una cooperativa de 
treballadores. L’Estat d’aquesta 
manera mata dos pardals 
d’un tret: d’una banda evita el 
conflicte laboral a l’hora de retallar 




pressupostos, desplaçant-lo cap a la mobilització 
de les treballadores en la salvaguarda dels seus 
llocs de treball, i d’altra banda aconsegueix 
que el servei que anteriorment estava oferint 
segueixi donant-se evitant així el malestar 
de les usuàries. Temps al temps però si no 
ja ho veurem, el copagament serà introduït 
en aquest tipus d’assajos i no serà de la mà 
de l’Institut Català de la Salut, sinó per part 
de les treballadores de l’hospital apel·lant 
a la solidaritat amb un servei pretesament 
indispensable. 

La maleïda costum de dir-li a les 
coses pel seu nom 8 

Som treballadores, tant si ens agrada com si 
no. No és una qüestió ètica, moral o política 
o perquè ens vulguem entestar a conservar 
paraules que algunes ja han abandonat. Som 
treballadores per una qüestió objectiva: en el 
món capitalista estem condemnades a haver 
de passar pel circuit del treball per poder so¬ 
breviure. Som desheretades i el fet de tenir 
un cotxe —o en alguns casos un pis de pro¬ 
pietat— no ens lliura d’aquesta xacra. Tant si 
estem buscant treball com si fem el que sigui 
per evitar-lo, tant si basem la nostra econo¬ 
mia en l’expropiació com demanant almoina 
a les nostres mares o a l’Estat en la forma de 
subvencions o beques, la nostra condició és la 
d’explotades. I només la destrucció del treball 
i les relacions que d’aquest se’n deriven podria 
situar-nos en un nou context. Si diem això no 
és perquè ens agradi el victimisme o perquè 
no vulguem veure que tot i així hi ha d’al¬ 
tres persones que poden arribar a patir molt 
més que nosaltres les relacions de producció 
i reproducció capitalistes. Si ho diem és per¬ 
què si en algun moment se’ns oblida podem 
arribar a caure en la il·lusió tan estesa de que 
és possible fer un salt en la nostra condició 
proletària per esdevenir persones que es lliu¬ 
rin de les relacions capitalistes sense haver de 
passar per una guerra oberta contra el capital, 
ja sigui muntant la nostra pròpia empresa o 
treballant per a nosaltres mateixes. I això és 
mentida. 

Amb això no pretenem caure en l’absurditat 
obrerista de mitificació del subjecte fabril, res 

més lluny. Que siguem treballadores no vol 
dir que només siguem treballadores ni, encara 
menys, que vulguem seguir sent treballadores! 
El que volem dir és que, tot i que estem tra¬ 
vessades per diverses dominacions, la societat 
de classes segueix més ferma que mai. 

Si vispacem para bellum 

En una època de derrota com aquesta, amb 
pràcticament cap referent polític integral, 
que fem un text de crítica als intents d’al- 
ternativa de moltes pot ser desil·lusionant. 
No és qüestió de tirar merda sobre les coses 
que fan les demés, ho sabem, però tampoc 
podem mirar cap a una altra banda quan 
amb intencions emancipadores es poden 
estar construint obstacles per a la lluita an- 
ticapitalista. 

Que quedi clar, llavors, que no critiquem 
a aquelles que —igual que nosaltres— te¬ 
nen activitats contradictòries sinó que criti¬ 
quem el fet que ens intentin convèncer que 
és possible superar el capitalisme i alhora 
evitar l’enfrontament amb aquelles que el 
defensen. Que tothom intenti el que calgui, 
el que pensi convenient, que no parin les 
nostres ments de crear i construir, però que 
ningú intenti convèncer a la resta que la 
lluita passa per algun lloc diferent al d’aca¬ 
bar amb el capitalisme, és a dir, destruir les 
relacions que el suporten així com aquelles 
que el reprodueixen. I això, vulguem o no, 
implica conflicte, confrontació, violència. 

Potser si als nostres entorns se senten 
aquestes idees és perquè encara hi ha qui 
creu que el capitalisme és només un sis¬ 
tema econòmic injust que beneficia unes 
poques persones en perjudici de la resta. 
La seva versió reformista s’organitzarà per 
tal d’aconseguir certs canvis institucionals 
i legislatius que reparteixin d’una manera 
equitativa la riquesa que la gran majoria 
produïm. La versió «revolucionària» voldrà 
fer fora a la minoria parasitària i que or¬ 
ganitzem, a partir d’aquí, l’economia d’una 
forma col·lectiva i igualitària. Ambdues vi¬ 
sions creuen que el canvi passa pel qui deci¬ 
deix i pel com es gestiona l’economia. Ambdues 
visions estan equivocades. El capitalisme no 


és un petit grup de gent molt rica, aquest 
grup existeix i són els que més privilegis 
tenen en aquesta forma de funcionar, però 
només són una part del problema. El capi¬ 
talisme tampoc és només una forma d’or¬ 
ganitzar l’economia tot i que els seus pilars 
sorgeixin de com, què i qui produeix en 
aquesta societat. La forma que pren aquest 
sistema avui dia ha sortit de l’estret marc 
del món laboral estenent-se a la resta d’as¬ 
pectes socials que fins llavors havien tingut 
cert marge de llibertat. Ara la generació 
de capital no es limita a la producció sinó 
que intenta créixer ininterrompudament a 
partir de la mercantilització dels recursos 
bàsics -aigua, terres conreables, etc.-; de 
l’explotació de la Terra, les plantes i la resta 
d’animals; i de tot allò que produeixi vin¬ 
cle social —comunicació, afectes, coneixe¬ 
ments, etc. 

Per tot això, veiem que el capitalisme és 
una relació social que travessa tots els as¬ 
pectes que ens afecten con a éssers humans 
i que falsament s’intenten presentar com a 
compartiments estancs: economia, política, 
cultura, etc. Si no ens enfrontem a ell en 
totes les seves formes el capitalisme tor¬ 
narà a desenvolupar-se. Si no veiem que 
no és només una relació que s’estableix en¬ 
tre les classes poderoses i la resta sinó que 
també el reproduïm entre nosaltres, horit¬ 
zontalment, el capitalisme tornarà a sorgir 
un cop haguem fet fora les capitalistes del 
poder. Llavors veiem que si pel que lluitem 
és per una forma de viure en societat que 
no estigui basada en l’explotació ni l’opres¬ 
sió, això condiciona inevitablement qui i 
com es gestionaria cada aspecte d’aquesta 
societat. No caldrien institucions especia¬ 
litzades ni especialistes per encarregar-se 
de l’economia o la política, entre d’altres, 
ja que formen part d’un tot que és la vida i 
com un tot les hem de tractar. 

Els malabarismes teòrics que fan projec¬ 
tes com la Cooperativa Integral Catalana 
o Democràcia Inclusiva no resolen la con¬ 
tradicció entre problema genèric i solucions 
parcials que aquí estem criticant. Malgrat 
que parlin als seus textos de la necessitat 
d’una resposta integral aquesta només l’es- 



tan materialitzant amb una suma de parcia¬ 
litats. No entrarem aquí a analitzar detingu¬ 
dament aquests dos projectes; el que volem 
remarcar és aquell aspecte que es relaciona 
amb allò de que estem parlant: per molt que 
hem buscat als seus escrits no hem trobat 
res sobre l’inevitable conflicte amb les que 
defensen el capitalisme que abans exposà¬ 
vem, i això és preocupant. Potser no en par¬ 
len perquè creuen que mentre estiguem en 
un procés creatiu, de generació de contrapo- 
der, l’Estat no ens reprimirà. En aquest cas, 
aquests projectes s’ensorraran quan sorpre¬ 
ses i incrèdules els vinguin les hòsties legals 
i il·legals pertot arreu. Potser no parlen de 
la possible repressió, de la necessària prepa¬ 
ració pel conflicte perquè estratègicament 
no ho volen dir. Potser pensen que no es 
qüestió d’espantar amb paranoiques idees 
sobre una futura repressió a la gent que es 
pot apropar; potser si mirem al nostre vol¬ 
tant veurem que la repressió sempre està on 
hi ha lluita; potser si no intentem enganyar 
la gent quan els problemes arribin al nos¬ 
tre projecte estarem preparades per fer-los 
front. 

Quan intentem buscar maneres que no es 
basin en els pressupòsits capitalistes o, fins 


i tot, que intentin ser contràries a aquest 
hem de tenir en compte que el capitalisme 
és totalitari, no existeix un «a fora» i això 
implica que els que el defensen intentaran 
impedir tot el que el posi en perill. Per 
tant, la històrica discussió del moviment 
revolucionari entre procés constructiu/ 
destructiu no pot decantar-se en cap 
d’aquests suposats contraris. Qualsevol 
intent de crear una societat paral·lela a 
l’actual es trobarà, primer de tot, amb la 
inèrcia de funcionar amb valors explotadors 
i opressius encara que sigui inconscientment 
i, més tard, amb l’oposició frontal de 
les defensores de Ystatu quo. Qualsevol 
intent de destruir l’existent si no té les 
infraestructures bàsiques per aquest combat 
i les mínimes per sobreviure socialment 
a aquest mateix està abocat al fracàs. La 
necessària relació dialèctica entre construir i 
destruir ha d’estar inscrita en la nostra praxi 
revolucionària si realment volem acabar 
amb tota dominació. Construïm preparant- 
nos per a l’enfrontament; ens enfrontem per 
obrir escletxes per a la construcció. Encara 
que sembli una obvietat: no es pot viure 
sense capitalisme fins que no acabem amb 
ell. 

AUTOPRODUCCIÓ, MITES I REALITATS 


Ens trobem davant un mur bastant opac 
quan intentem pensar en unes formes 
d'abastir-nos que surtin de les lògiques ca¬ 
pitalistes. Moltes vegades se'ns presenta la 
gratuïtat sota diverses formes com una pos¬ 
sible solució: botigues gratis, reciclatge... Si 
bé això és possible ara en aquesta societat 
d'opulència, no deixen de ser les despulles, 
les restes d'aquesta mateixa opulència. És un 
model difícil de promoure com a sortida del 
capitalisme en tant que s'aguanta sobre la 
societat de consum que aquest mateix gene¬ 
ra. En el moment en que s'acabi aquesta so¬ 
cietat, quantes de nosaltres ens barallarem 
per poder reciclar? És aquí que unes quan¬ 
tes ens plantegem els projectes al camp com 
una manera d'abastir-nos mitjançant l'au- 
toproducció, és a dir, intentant no haver de 
recórrer al mercat ni a la moneda com a pos¬ 
sible camí cap a la recuperció de formes de 
vida arrelades en l'entorn, en els sabers més 
antics. Però no ens podem enganyar, aquesta 
via requereix molts esforços, temps i inver¬ 
sió. És un plantejament a llarg termini que 
requereix molta paciència per aconseguir al¬ 
guna cosa, començant per la recuperació de 
sabers lligats a la terra i la familiarització amb 
un medi sovint desconegut. 

Si d'entrada ens sembla un camí coherent, 
ens trobem molt aviat amb noves contradic¬ 
cions. Primer amb el fet que per aconseguir 
una autoproducció plena necessitem una 
dedicació a temps complet per part de les in¬ 
tegrants del projecte, fet que quasi no deixa 
temps per seguir lluitant. Això s'entén per¬ 
què els cicles de creixement de les plantes 
no s'adapten als moments àlgids de les revol¬ 
tes o moments d'agitació intensa. Potser les 
nostres tomaqueres eren indignades, però 
no haurien entès que ens anéssim totes a 
acampar a la plaça Catalunya el maig passat. 
Els ritmes difereixen molt, tant com les obli¬ 
gacions. I no parlem aquí de qui té animals. 

No podem pensar que al cap de dos anys 
serem autosuficients i això implica que no 


es pot plantejar com una alternativa a curt 
termini. Moltes de nosaltres només hem vis¬ 
cut a la ciutat, i entendre el camp necessita 
temps. Pensar els horts, les rotacions o les 
necessitats de cada planta demana interès i 
un aprenentatge precís —per sort existeixen 
molts llibres, manuals i gent etc... per ajudar 
a les neòfites—. Entre errors de principiants, 
i la dependència vers les diferents estacions 
o moments de cada planta, mai acaben de 
sortir les coses com volíem. També aquests 
projectes necessiten una mínima inversió en 
material, màquines agrícoles, eines que ens 
facilitaran la feina. És a dir, temps, esforços, 
treballs i alguns diners front a la gratuïtat de 
la ciutat. Però la recompensa, el gaudir de la 
nostra pròpia collita, és un plaer que no té 
límits. 

Tot i aquests punts negres, de projectes al 
camp que funcionin bé n'hi ha molts. Nosal¬ 
tres veiem important mantenir lligams entre 
els projectes del camp i els de la ciutat ja que 
la barrera social que els separa s'ha fet ine¬ 
xistent. La metròpoli estén els seus tentacles 
des del nucli cap a les seves extremitats; el 
projecte expansionista de la ciutat conver¬ 
teix el territori en un teixit de comunicacions 
que uneixen el nucli amb la resta del terri¬ 
tori. Així que intentar dicotomitzar la lluita 
entre anar-nos al camp o quedar-nos a la ciu¬ 
tat és estúpid ja que qualsevol projecte que 
esperi estar al marge o als afores de la ciutat 
tindrà un problema quan el projecte expan¬ 
sionista toqui a la porta de casa seva — MAT, 
AVE, Eurovegas, etc. De la mateixa forma 
quedar-se a la ciutat i esperar basar la revo¬ 
lució en una vessant purament destructiva 
condemna els subjectes d'aquesta a rapinyar 
de les despulles i del saqueig de supermer¬ 
cats amb aliments que vénen de l'extrarradi. 
La relació entre el nucli i les extremitats es 
fa indispensable per tal de poder tenir un 
projecte revolucionari que integri realment 
en una mateixa lluita la destrucció del món 
que ens precedeix i la construcció del món 
on volem viure. 







Anotaciones en torno a la crisis 

Col·lectiu Etcètera 

Contacte: Apartat 1363 08080 Barcelona et- 
cétera@sindominio. net 

[...] no es el capitalismo el que està en crisis 
sino que es el capitalismo, en su dinamismo, 
el que nos pone en crisis, el que pone en crisis 
a la naturaleza, al trabajo, a los modos de vida 
aún no absorvidos por el capital, a la huma- 
nidad en general. (...) La crisis, a través de los 
media, se convierte en un referente, en una 
construcción simbòlica totalizante en nombre 
de la cual todo debe subordinarse, cualquier 
cosa, cualquier sacrificio puede exigirse: des- 
pidos, resignación, sumisión... Juega como el 
terrorismo, otra de las construcciones sim- 
bólicas, en nombre del cual cualquier barbarie 
es legítima. 

La paraula crisi sona arreu i com un cant de 
sirena pretén que ens estrenyem més i més el 
cinturó i acceptem amb més submissió encara 
les condicions que ens imposa el Capital. 
Crisi financera, immobiliària, bombolles que 
exploten, IBEX35, FMI, Banc Mundial... 
Habitualment aquelles que estem en contra de 
l’economia —en contra de la separació de com 
cobrim les nostres necessitats i satisfem els 
nostres desitjós de la resta d’esferes de la nostra 
vida— acabem menyspreant-la fins al punt 
que decidim no fer l’esforç d’entendre-la. En 
aquest context aquelles que no ens conformem 
a situar-nos en la dicotomia públic/privat (o 
el que és el mateix: enfortiment de l’Estat o 
intervenció només ens els aspectes de control 
social que permetin el bon govern capitalista) 
ens trobem amb la dificultat de trobar textos 
que des d’una anàlisi —marxista o no— 
apostin per una destrucció total de l’Estat. És 


aquí on el recull dels diferents textos que el 
col·lectiu etcètera ha publicat al llarg dels anys 
2009 i 2010 a la seva revista ens aporta una 
visió d’anàlisi crítica que respon a les nostres 
aspiracions anticapitalistes contribuint a 
omplir part dels nostres buits. 

El trabajo ademàs de ser el principio de la 
plusvalía y por lo tanto de la acumulación de 
beneficiós tiene también el plusvalor simbóli- 
co de ser una de las causas y consecuencia de 
la dominación. El trabajo es aún una forma 
de socialización y culturalización en esta Soci¬ 
edad capitalista, y por ello la desaparición de 
los puestos de trabajo pone en peligro el mis- 
mo sistema. Es difícil imaginar a la sociedad 
disponiendo de dinero pero afrontando el día 
a día sin trabajo, pues este ordena la vida, las 
diferencias, bloquea los deseos y conduce a la 
sumisión. 


Los Comitès de Defensa de la CNT de 
Barcelona (1933-1938) 

Agustín Guillamón 
Edita: Aldarull 

Contacte: C/ Martínez de la Rosa 57 08012 
Barcelona 

editorial@aldarull.org 

Aquest llibre llença llum sobre uns organis¬ 
mes normalment obviats per la historiografia 
—tant l’oficial com l’anarquista— i que no 
obstant jugaren un paper decisiu el 19 de juliol 
del 1936 a Barcelona i en l’organització de la 
vida a la ciutat durant els mesos subsegüents. 
Acaba així amb el mite de l’espontaneïsme de 
les masses treballadores així a l’hora de derro¬ 
tar l’exèrcit als carrers com al que va ser el final 
del procés revolucionari per elles encetat, els 

fets de maig del 1937.1 ho fa a partir de les ac¬ 
tes de plenàries tant confederals com faïstes i 
d’altres documents de l’època, a més d’explicar 
detalladament els combats que es lliuraren als 
carrers barcelonins entre aquelles dues dates 
crucials. 

La futura missió dels comitès de defen¬ 
sa —que ja existien prèviament— fou defi¬ 
nida l’octubre del 1934, en plena insurreció 
de la conca minera asturiana, amb l’objecte 
de substituir l’anomenada «gimnàstica revo¬ 
lucionària» insurreccional per l’altíssim cost 
repressiu i els pocs resultats que venia oferint 
aquella tàctica des de la seva adopció uns deu 
anys abans. Preveient una guerra llarga i costo¬ 
sa amb divuit mesos d’antelació, els comitès de 
defensa havien de ser l’embrió del futur exèr¬ 
cit revolucionari, i fins que arribés el moment 
varen assumir tasques d’informació, entrena¬ 
ment amb armament i intendència. Els comi¬ 
tès de defensa estaven finançats per la CNT 
i supeditats a llurs decisions, i els formaven 
rotativa i clandestinament grups petits de mi¬ 
litants sindicals anònims. Aquests comitès va¬ 
ren catalitzar i coordinar amb èxit la resposta a 
l’aixecament militar, i d’ells van sorgir les milí¬ 
cies populars que van marxar immediatament 
al front, així com els comitès revolucionaris de 
barri que la setmana següent ja s’havien enca¬ 
rregat de l’organització d’hospitals, menjadors, 
requisaments i de la coordinació del Comitè 
Central d’Abastaments. Nogensmenys, un 
plenari de Locals i Comarcals va renunciar a 
la presa i abolició del poder i va donar lloc a la 
duplicitat de poders que en el successiu existi¬ 
ria a Catalunya —Generalitat per una banda i 
CCMA per l’altra. 

La tesi del llibre és que, contràriament al 
que havia decidit la FAI un mes abans de 
l’aixecament militar, s’hauria d’haver apro¬ 
fundit en la formula dels comitès de defensa 
com a òrgan revolucionari i imposar un ordre 
revolucionari no deixant a l’Estat refer-se, co¬ 
piant la coordinació que s’havia donat a Bar¬ 
celona. Quan la FAI va voler reaccionar ja era 
tard, s’havia obert un abisme entre els comitès 
superiors de la CNT, compromesos amb una 
Generalitat ja recuperada i prou forta amb 
l’ajuda del PSUC, i els comitès locals i de ba¬ 
rri. Varen ser aquests darrers els que van tornar 


a les barricades després de l’assalt a l’edifici de 
la Telefònica sense necessitat de cap consigna 
el maig del 1937, esperant debades la procla¬ 
mació d’una Junta Revolucionària i l’abolició 
de la Generalitat. 

No hay revolución sin preparación; y cuanto 
mas intensa e inteligente sea ésta, mejor en su 
día se impondrà aquélla. Hay que acabar con 
el prejuicio de las improvisaciones, por inspi- 
ración exaltada, como únicas formas factibles 
en las horas de las dificultades. Ese error, de 
la confianza en el instinto creador de las ma- 
sas, nos ha costado muy caro. No se procuran, 
como por generación espontànea, los medios 
de guerra inexcusables para combatir a un Es- 
tado que tiene experiencia, fuerte armamento 
y mayor capacidad ofensiva y defensiva. Po¬ 
nència del Comitè Nacional de los Comitès 
de Defensa (CNCD) del 11 de octubre de 
1934. 

Ja a començaments del 1936 les discussions 
entre la militància anarcosindicalista giraven 
al voltant de la «presa del poder» i de l’«exèrcit 
revolucionàri», problemes que restaren irre¬ 
solts. Fou aquesta irresolució, juntament amb 
una organització fortament burocratitzada, la 
que va permetre a la burgesia rearmar-se amb 
l’ajuda de l’estalinisme i derrotar políticament 
i militar la revolució en marxa. Les companyes 
que es van enfrontar a aquests problemes en 
aquells dies es trobaven davant d’una situació 
inèdita, sense referents previs als que recórrer. 
El proper cop no podrem dir el mateix. 

El incendio milenarista 

Yves Delhoysie y Georges Lapierre 
Edita: Pepitas de calabaza 
Contacte: Apartat de correus 40 
26080 Logrono 
pepitas@pepitas.net 

Durant aquests mesos en els que el nostre 
dia a dia està subjecte als alts i baixos dels 
mercats financers, val la pena ressenyar un 
llibre que ens explica les lluites a l’Europa 
occidental en una època on que justament 
s’estaven imposant els diners. El Incendio 
Milenarista va ser publicat per primer cop a 
França, l’any 1987, pel grup Os Cangaceiros, 

firmat amb els pseudònims Yves Delhoysie 
i Georges Lapierre. Hem de precisar que 
la pressió policial sobre aquest grup el va 
portar a abandonar la distribució de llibre 
i deixar centenars d’exemplars en llocs pú¬ 
blics. 

El llibre ens situa a l’època medieval, en¬ 
tre els segles XII i XVII. Temps revolts pels 
canvis sistèmics que intervenen: el pas del 
sistema feudal al sistema capitalista, així 
com l’ascens de la burgesia a costa de la 
noblesa. En aquest temps de canvis sorgeix 
una fe en l’adveniment de l’Edat d’Or, fe 
religiosa que creu en la instauració del pa¬ 
radís a la terra per mil anys, on totes seran 
iguals, on ja no hi haurà riques ni pobres, 
serves ni nobles. Aquestes idees s’expan¬ 
deixen entre les classes pobres de pageses, 
artesanes, serves i obreres de la indústria 
naixent i desemboca en prolongades insur¬ 
reccions que recorren Europa durant més 
de tres segles. Moltes vegades segueixen un 
mateix guió: es cremen esglésies, monestirs 
i convents, es saquegen els castells i cases 
de les riques, es decreta la propietat del 
comú, el repartiment de les riqueses, la tor¬ 
nada d’allò comunal. I totes acaben igual: 
derrotes, traïcions i banys de sang. Si bé 
és una fe religiosa la que alimenta aquests 
moviments, al que aspiren —o construei¬ 
xen quan guanyen el temps necessari per 
a fer-ho— és una societat que s’apropa al 
comunisme. Utopies d’un dia o diverses 
setmanes, orgies i amor lliure, saqueigs i 
fogueres, abolició del treball assalariat... 

Sense caure en un a mitificació d’aquests 
moviments o amagar les seves derives i de¬ 
fectes —sectarismes, progroms...— els au¬ 
tors ens pinten una altra societat medieval 
des d’una postura marxista. Uns temps en 
els que les bandes armades de pobres, tor¬ 
nant la religió contra la mateixa Església 
—i les seves diferents reaccions luteranes 
o calvinistes—, posant en escac l’ordre feu¬ 
dal, lluiten contra la destrucció de les seves 
relacions socials i la imposició d’un nou 
déu, els Diners. 

Y me parece que caminamos hacia una 

conquista segura, porque aquellos que po- 


drían ponernos obstàculos estan desunidos 
y son ricos. [...] No os dejéis amilanar por 
esa antigüedad de la sangre que tanto se 
jactan, porque todos los hombres tienen 
un mismo origen; por tanto todos son 
igual de antiguos y la naturaleza nos ha 
hechos a todos partir de un modelo úni- 
co. Desvestidos y desnudos, seriàis todos 
semejantes; cinàmonos sus vestidos y que 
ellos se pongan los nuestros; nosotros pa- 
receremos sin lugar a dudas nobles y ellos 
gente del común, porque solo la riqueza y 
la pobreza generan la desigualdad. 

Insurrecto Ciompi en la ciudad de 
Florència, 20 de julio del 1378. 

Recomanem la lectura de Q del col·lectiu 
Luther Blisset (1999) i En Pos del Milenio 
de Norman Cohn (1957) per donar una 
visió més àmplia al que van ser els movi¬ 
ments mil·lenaristes a l’Europa occidental. 

Aversión 

Contacte: aversion@riseup.net 

Una nueva publicación, un nuevo periódico 
anarquista que busca ser una contribución 
mas a la comunicación, el debate y la acción, 
a nuestra lucha por la libertad. 

Una definició senzilla, concreta, però sobretot 
humilment certa. Des que aparegué aquest 
diari fa un any, i al llarg dels quatre números 
ja publicats, aquesta inicial declaració d’in¬ 
tencions s’ha anat materialitzant en tota una 
sèrie de textos inteligentment escollits. 

Estem acostumades, malauradament, a que 
la propaganda anarquista es limiti a repetir 
quatre idees mal assimilades i encara pitjor 
explicades. Aversión trenca amb aquesta di¬ 
nàmica. Per una banda, per l’aprofiíndiment, 
d’una manera real, en els plantejaments te¬ 
òrics que podem llegir a les seves pàgines. 
Per l’altra, perquè la selecció de notícies i ex¬ 
periències de lluita d’altres indrets del món 
que ens presenta no són una barreja ideo¬ 
lògicament escollida per a poder evidenciar 
que «estem en guerra». Al contrari d’aquesta 
tendència habitual, la tria que fa VAversión 
ens permet, si analitzem el que realment hem 
d’aprehendre, armar-nos, ara sí, per a la guer¬ 
ra social que estem obligades a lluitar. 

15M Obedecer bajo la forma de la rebelión 

Col·lectiu Cul de Sac 
Edita: Ediciones el Salmón 
Contacte: Calle Gonzalo Mengual 21 5B 
03013 Alacant 
revistaculdesac@gmail.com 

Los indignados no han puesto en duda nin- 
guna cuestión de primer orden para el fim- 
donamiento de la sociedad. El que hayan 
reaccionado a un orden injusto no quiere de- 
cir que lo hayan entendido en absoluto. Mas 
bien porque no lo han hecho, su protesta ha 
tenido cierta capacidad de convocatoria: no 
ponia en peligro nada importante. 

Pot semblar contradictori escriure un text 
sobre la nostra participació en escenaris 
com el 15M i ressenyar un llibre que ens 
posa a parir per això. Podríem dir sense ru- 
boritzar-nos que estem d’acord amb pràc¬ 
ticament tot el que diu aquest opuscle. Del 
15M poc se’n pot treure i lamentem que 
encara hi hagi gent —propera, per més 
inri— que cregui que aquest pugui esdeve¬ 
nir quelcom radical, ja no diguem revolu¬ 
cionari. 

Si bé és cert que el to del text de vegades 
ratlla la supèrbia, no per això l’anàlisi que 
fa del «moviment» és menys encertat. És la 
rabiola de la consumidora enganyada el que 
defineix la indignació i encara que el capita¬ 
lisme es basi en la falsedat —per necessitat 
i principi— no és el reclam de «que ens do¬ 
nin el que ens van prometre» el que podrà 
posar de cap per avall la situació actual. 

Així i tot, si ens aventuràrem pel món de 
l’ocupació de places —i les seves posteriors 
conseqüències— fou, com diem en el text 
«Qui no arrisca no pisca», per la simple raó 
de provar a veure què passava. Evidentment, 
aquest activisme a pals de cec —valgui la 
redundància— és conseqüència de la falta 
de claredat del nostre què fer, nostre en tant 
que col·lectiu Terra Cremada i en tant que 
entorn polític. Aquesta confusió política 
que patim porta a moltes a veure resultats 
positius —certes tendències al suport mutu, 
crítica en la pràctica al pacifisme, etcètera— 
com producte del 15M quan en realitat 
s’han pogut manifestar malgrat ell. 


Esperem que la valoració que fem de la nostra 
experiència pugui veure’s com quelcom comple¬ 
mentari d’allò que aquest llibre planteja en ter¬ 
mes més teòrics. 

Sin ideas claras sobre lo que hacemos es impo- 
sible que se actúe de forma consciente contra lo 
que nos oprime. 

Calibànylabruja 

Silvia Federici 

Edita: Traficantes de Suenos 
Contacte: Embajadores 35 local 6 
28012 Madrid 
editorial@traficantes.net 

Si bé es cert que aquest text ha estat ressenyat en 
nombroses ocasions en publicacions que ens són 
properes —i per tant sabem que és conegut per 
moltes de les nostres companyes— hem decidit 
ressenyar-lo tot i saber que poques coses podrem 
dir de nou. Si així ho hem fet ha estat perquè 
pensem que és precís remarcar que aquest text 
servirà —tal i com ens ha servit a nosaltres— 
per mai més provar de deslligar capitalisme de 
patriarcat. 

Federicci, encertadament i recollint la tradició 
feminista més revolucionària, omple el buit que 
—de forma intencionada— deixen dues figures 
cabdals en l’anàlisi del funcionament i govern 
capitalista: Marx i Foucault. Aquesta autora as¬ 
senyala l’inexplicable descuit que gran part de la 
literatura marxista fa al obviar el paper que l’es¬ 
clavatge de la dona té en la acumulació original 
capitalista —i per tant el paper clau del patriar¬ 
cat— en aconseguir una reproducció de la força 
de treball a cost zero així com la intencionada 
omissió que Foucault fa en la seva «Història de la 
locura en la època clasica » de la cacera de bruixes. 
Però l’autora no és queda només en una crítica 
d’aquest dos autors sinó que, aprofitant les valu¬ 
oses aportacions d’ambdós, hi afegeix la mirada 
feminista; una mirada que després de llegir el 
llibre ja no podrem mai més obviar. 

Es provable que Federicci no digui gaires 
coses noves ni faci grans aportacions al discurs 
feminista revolucionari però a moltes de nosal¬ 
tres ens ha ajudat a ordenar una miqueta millor 
les nostres idees respecte a l’estreta relació entre 
capitalisme i patriarcat. 



